...takéto zbrane, pištole, vzor 52 sa dali kúpiť aj na Slovensku bez problémov cez internet. Toto sme zrušili...najčastejším používateľom týchto zbraní sú zberatelia...

Novela zákona o expanzných zbraniach účinná od 1. júla 2015 má zabrániť masívnemu šíreniu zbraní, píše denník Pravda . Novela so sebou prináša aj sprísnenie predaja tzv. expanzných zbraní cez internet, kam patrí aj pištoľ vzor 52. Týka sa to aj zbraní kategórie D. Výrok hodnotíme ako pravdivý Aj denník SME informuje na svojom webe o spomínanej novele. Článok prebraný z tlačovej agentúry SITA zdôrazňuje, že tento zákon bol aj reakciou na špekulácie, že zbrane použité pri teroristickom útoku na redakciu satirického týždenníka Charlie Hebdo, pochádzali práve zo Slovenska. Denník Pravda v článku z 18. júna 2012 prostredníctvom bezpečnostného experta Juraja Zábojníka informuje, že zbraň ČZ 52, o ktorej hovoril minister Kaliňák v relácií O 5 minút 12, sa dá aj u nás zohnať veľmi ľahko, predáva sa aj cez internet. Zábojník hovorí: „ Je to zbraň, ktorá sa dá zohnať kdekoľvek, kedykoľvek a akokoľvek. To je ten najmenší problém, “ V článku sa taktiež uvádza, že touto zbraňou disponuje aj mnoho zberateľov zbraní, ktorí ju majú vo svojich zbierkach. Dátum zverejnenia analýzy: 23.11.2015 Naspäť Nahlásiť chybu

Pravda webe Pravda


...je druhá vec, to je druhá časť toho zákona o konflikte záujmov, kde sa vyčleňuje 10 %, že minimálne 10 % pre ústavného činiteľa v tých firmách.

Podľa návrhu zákona o verejnom obstarávaní o ktorom sa v súčasnej dobe rokuje v NR SR by z verejného obstarávania mali byť vylúčené tie spoločnosti, v ktorých majú kvalifikovanú účasť verejní funkcionári. Kvalifikovaná účasť je návrhom zákona definovaná na 10 %, výrok preto hodnotíme ako pravdivý.

navrhuje novela zákona


Poslal (riadiaci orgán žiadosť o preplatenie 5,4 milióna euro diaľnicu pri PB), ale opakujem, ide o platby, o zmeny zmluvy, dodatky, ktoré boli súčasťou diela za Ľubomíra Vážneho.

Je pravdou, že takmer 5,4 milióna eur, ktoré EK vyhodnotila ako neoprávnené výdavky sú platby navyše, ktoré sú súčasťou diela D1 Sverepec- Vrtižer, ktoré sa budovalo aj odovzdalo za ministrovania Ľ. Vážneho. Tlačová správa Ministerstva dopravy, 20. februára 2013: "Európska komisia oznámila ministerstvu dopravy prerušenie uhrádzania priebežných žiadostí o platbu listom v piatok 15. februára. Dôvodom sú výsledky národného auditu č. A441 z roku 2012. Ten zistil závažné nedostatky pri overovaní oprávneností výdavkov v roku 2011, počas ministrovania Jána Figeľa. Audit zistil, že Riadiaci orgán schvaľoval neoprávnené výdavky prijímateľom eurofondov. Preplatené neoprávnené výdavky národný audit vyčíslil na 5 410 283 eur. Ide o dvanásť faktúr, ktoré boli riadiacemu orgánu predložené v priebehu augusta až novembra 2010 . Neoprávnené výdavky sa týkali najmä projektu D1 Sverepec- Vrtižer (vo výške 5,32 mil. eur)." Oba úseky diaľnice Sverepec - Vritižer sa začali stavať za 1. vlády R. Fica a boli dané do užívania koncom mája 2010, teda ešte za vlády R. Fica a ministrovania Ľ. Vážneho. Vláda I. Radičovej nastúpila až v júli 2010. Sverepec - Vrtižer, I. úsek: Zmluvný začiatok výstavby: 07/2008 Zmluvné ukončenie výstavby: 10/2010 Stavba úseku diaľnice D1 bola odovzdaná do užívania dňa 31.05.2010. Sverepec - Vrtižer, II. úsek: Zmluvný začiatok výstavby: 01/2008 Zmluvné ukončenie výstavby: 07/2010 Stavba úseku diaľnice D1 bola odovzdaná do užívania dňa 31.05.2010. Dátum zverejnenia analýzy: 25.02.2013 Naspäť Nahlásiť chybu

Tlačová správa
Sverepec - Vrtižer, I. úsek:
Sverepec - Vrtižer, II. úsek:


... aby sme uzatvorili tému účasti súkromného sektora, to znamená účasti bánk na znášaní nákladov riešenia dlhovej krízy definitívne a to je možno moment, ktorý málo politikov na Slovensku vie a je mi veľmi ľúto, že potom to prirodzene nevedia ani naši občania je skutočnosť, že model tejto účasti pripravila inštitúcia, ktorá sa volá Institut for international finance. To znamená globálna asociácia finančnej inštitúcii.

Institute for international finance skutočne pripravila návrh, aby sa aj súkromný sektor mohol podieľať na financovaní dlhovej krízy. Vypracovaný dokument daným inštitútom je dostupný tu . Záverečné vyhlásenie hláv štátov z rokovania z 21. júla 2011 nájdete tu (.pdf).

tu tu


Je to správa OSN, ktorá konštatuje o tom, že tam bolo 14 000 zabitých (pozn: 14 000 ľudí v ozbrojenom konflikte na Donbase malo byť zabitých ukrajinskou armádou). A je to výsledok toho, čo sa dialo od roku 2014-2022. (…) Nemôžete sa dopracovať k ničomu inému, iba 14 000, nič iné.

Správa OSN skutočne informovala o viac ako 14-tisíc obetiach v rokoch 2014 - 2021 na Donbase, toto číslo však zahŕňa 3404 civilných obetí, približne 4400 obetí z radov Ukrajinskej armády a približne 6500 obetí z ozbrojených skupín na Donbase. Blanár v minulosti hovoril o 14-tisíc ľuďoch zavraždených Ukrajinskou armádou, správa OSN ich však delí na civilné a vojenské obete. Konflikt na Donbase začali proruskí separatisti podporovaní Ruskom, ktorých sa pokúsila potlačiť ukrajinská armáda, nie je preto možné pripisovať obete len jednej strane. Výrok Juraja Blanára preto hodnotíme ako zavádzajúci.

Blanár reaguje na Krúpu, ktorý ho upozornil, že v minulosti uviedol nepravdivú informáciu o počte obetí vojny na Donbase. Juraj Blanár v júni 2023 v relácii O 5 minút 12 nesprávne uviedol (čas 1:07:30), že ukrajinská armáda počas ozbrojeného konfliktu na Donbase v rokoch 2014 až 2022 zavraždila 14 000 ľudí na Donbase. Tento výrok sme overili tu .

Podľa oficiálnej správy OSN v období od 2014 – 2021 v rusko-ukrajinskom konflikte na Donbase zahynulo približne 14 200 až 14 400 ľudí ( pdf , str. 3). Tento údaj odkazuje na všetky obete vojny na oboch stranách, kombatantov aj civilistov, nejde o počet ľudí, ktorých zabila ukrajinská armáda. Konkrétne išlo o úmrtie 3 404 civilistov, 4 400 príslušníkov ukrajinskej armády a približne 6 500 členov ozbrojených skupín (. pdf , str. 3). Väčšina civilistov podľa OSN zahynula v čase najintenzívnejších bojov v rokoch 2014 a 2015.

Proruskí separatisti podporovaní Ruskom iniciovali v roku 2014 na území Donbasu vojenský konflikt, ktorého cieľom bolo vytvorenie separatistických republík Doneck a Luhansk. Stalo sa tak po tom, čo bol ukrajinský prezident Janukovyč zosadený z funkcie v dôsledku proeurópskych protestov, ktoré nesúhlasili s rozhodnutím prezidenta nepodpísať Asociačnú dohodu s EÚ. Separatistom prišli na pomoc v boji proti ukrajinskej armáde ruskí vojaci , ktorí sa v regióne nachádzali kvôli ruskej anexii Krymu.

separatisti
uviedol
tu
pdf
pdf
zahynula
iniciovali
zosadený
ruskí vojaci


Spomeňte si, ako ste vy politicky rozhodli. Za jeden deň sa vydalo predbežné opatrenia pri štrajku železničiarov, ktoré ste politicky donútili sudcu rozhodnúť za 24 hodín, aby zakázal štrajk železničiarov. To bola politika v súdnictve.

Aktualne.sk: 31. januára 2003 - Železničiari spustili štrajk proti rušeniu regionálnych tratí a prepúšťaniu, zapojilo sa do neho údajne asi 80 percent zamestnancov. Po troch dňoch štrajk ukončil okresný súd v Bratislave. Ten predbežným opatrením rozhodol, že železničiari musia prestať štrajkovať dovtedy, pokiaľ súd nerozhodne, či je štrajk zákonný. Krajský súd neskôr opatrenie zrušil. Predkladateľom návrhu boli Železnice SR a Železničná spoločnosť.

Aktualne.sk:

Predkladateľom


Pani redaktorka, to nie je možné momentálne tvrdiť na konkrétnu politickú stranu, to by bolo absolútne neférové, pretože pravdou zostáva, že 6 pracovníci VOZky, ktorí mali prístup k týmto informáciám, odišli zo služby a neboli na detektore lži.

Podľa denníka Sme (7. decembra 2011) bolo šesť pracovníkov VOS na rozhodujúcich funkciách prepustených tesne pred výmenou Brychtu a Galka do civilu. TASR (7. decembra) informujú, že šesť pracovníkov VOS, ktorí rozhodovali o použití informačno-technických prostriedkov, bolo prepustených do civilu pred zmenou vedenia rezortu aj zmenou vedenia VOS. P. Brychta skončil vo svojej funkcií 2. decembra. ( SITA , 25. novembra 2011) Exminister obrany Ľ. Galko informuje, že vtedajší riaditeľ VOS Pavol Brychta poslal na detektor lži všetkých pracovníkov, ktorí mohli do styku s materiálmi prísť. Výsledky boli negatívne. Podozrivý je dôstojník VOS, ktorý odmietol ísť na detektor lži. Z uvedeného je zrejmé, že skutočne odišli šiesti pracovníci VOS. Exminister 25. novembra informoval, že vtedajší riaditeľ VOS poslal všetkých pracovníkov na detektor lži, no nevieme identifikovať či sa na ňom zúčastnili aj títo šiesti pracovníci, ktorí boli prepustení tesne pred výmenou P. Brychtu. Dátum zverejnenia analýzy: 19.12.2011 Naspäť Nahlásiť chybu

Sme TASR SITA


Samotný zákon o preukazovaní pôvodu majetku nie je trestným zákonom, nie je trestom.

Podľa portálu epi.sk "Národná rada SR schválila zákon o preukazovaní pôvodu majetku a v nadväznosti naň ústavný zákon, ktorým sa dopĺňa Ústava SR. Cieľom schváleného zákona je postihnúť majetok, ktorého majiteľ nedokáže preukázať legálny pôvod a spôsob jeho nadobudnutia, bez toho, aby takáto osoba bola v trestnom konaní uznaná za vinného zo spáchania trestného činu. " Účelom zákona č. 101/2010 Z.z. o preukazovaní pôvodu majetku je "zaplniť medzeru v právnom systéme Slovenskej republiky a vytvoriť právny rámec účinného postupu proti osobám neschopným hodnoverne preukázať pôvod a spôsob nadobudnutia svojho majetku. Trestný zákon síce umožňuje uložiť trest prepadnutia veci alebo trest prepadnutia majetku, ale ich uloženie predpokladá najskôr uznanie osoby vinnou zo spáchania trestného činu, čo kladie na príslušné orgány činné v trestnom konaní veľké nároky pri znášaní dôkazného bremena. Postup podľa trestného práva je preto absolútne neúčinný. Rovnako sa neosvedčil ani postup podľa Občianskeho zákonníka a jeho ustanovení o bezdôvodnom obohatení, či podľa iných právnych predpisov, osobitne daňových" ( dôvodová správa k danému zákonu). Výrok Roberta Kaliňáka teda považujeme za pravdivý.

portálu
dôvodová správa


Keď sme prišli do vlády, tak vlastne naša obranyschopnosť bola taká, že mali sme ruské stíhačky, za ktoré sme platili 50.000.000 EUR ročne, aby ich prevádzkovali cez pána Roberta Fica a teda aj vášho blízkeho priateľa, aby, aby vlastne si mohli oni na tom dobre zarobiť. My sme ich uzemnili. My sme ich uzemnili, podpísali sme dohodu, ktorú ste, my sme vás vyzývali ešte, keď ste boli vy premiérom, aby ste takúto dohodu podpísali s Českou republikou a Poľskom. Odmietli ste to.

Eduard Heger posunul to, čo dovolia fakty povedať. V roku 2020 už Miroslav Výboh, na ktorého Heger ako na blízkeho priateľa Roberta Fica naráža, firmu Willing servisujúcu dnes už uzemnené stíhačky MiG-29, nevlastnil. Médiá ho s ňou stále spájajú , najmä cez jeho spolupracovníka Ivana Šubrta, no oficiálne s ňou Výboh nemá nič spoločné. Nedá sa preto povedať, že bývalá vláda MIG-y prevádzkovala „cez Výboha“, ako to naznačoval Eduard Heger. Keďže tvrdenie posúva to, čo sa dá povedať na faktickom základe, hodnotíme ho ako zavádzajúce.

Pri nastúpení súčasnej vlády v roku 2020 vzdušný priestor Slovenska chránili ruské stíhačky MiG-29, servisované firmou s napojeniami na Miroslava Výboha, ktorý je spájaný s Robertom Ficom. O nákupe nových amerických stíhačiek F-16 vláda rozhodla už v roku 2018, neskôr predĺžila zmluvy, vďaka ktorým mali byť migy v prevádzke až do dodania stíhačiek F-16. Migy boli napokon v roku 2022 uzemnené skôr, než prišli nové stíhačky. Kým na Slovensko prídu stíhačky F-16, náš vzdušný priestor ochraňuje Poľsko a Česká republika.

Slovenská republika v auguste 2022 uzavrela dohodu o ochrane vzdušného priestoru s Českou republikou a Poľskom. Dohodu o vzájomnej ochrane vzdušného priestoru Slovensko uzavrelo s ČR v roku 2017. Bilaterálnu zmluvu o spolupráci pri ochrane vzdušného priestoru ďalej podpísal minister obrany Naď s Poľskom v 2020.

Informáciu o 50 miliónoch ročne uverejnilo ministerstvo obrany v vo februári 2020, keď ňou obhajovalo nákup stíhačiek F-16. V roku 2018 však takúto vysokú sumu sumu poprelo a uviedlo , že ročná prevádzka ruských stíhačiek stála do 20 miliónov eur a servisné poplatky za rok ďalších 10 miliónov eur.

Stíhačky pritom servisovala firma blízka Výbohovi. Jeho firma Willing na Slovensku zastupovala ruskú firmu, ktorá lietadlá vyrábala. Ministerstvo platilo ruskej firme ročne niekoľko desiatok miliónov eur, nie je však jasné, koľko presne išlo firme Willing. Výboh však vo firme Willing figuroval len do roku 2011, hoci existujú náznaky, že by s ňou mohol byť spojený aj v roku 2014 či neskôr.

„...riadenie firmy (však) v roku 2004 prevzal jeho spolupracovník Ivan Šubrt. Vedie ju dodnes. Podobne ako Výboh aj Šubrt mal blízko k Smeru,“ napísalo SME v marci 2022. „Podľa viacerých indícií však prepojenia stále existujú. Napríklad webovú doménu Výbohovho konzuláru si nechala zaregistrovať firma Willing. Okrem toho mal Willing podľa denníka Sme minimálne donedávna rovnaké kontaktné osoby ako Výbohova nová spoločnosť AMW,“ napísal Denník N v roku 2016.

Samotný Výboh je úzko spätý so stranou Smer-SD, no i priamo s Robertom Ficom, ktorý Výboha označil za priateľa.

Keďže sa nedá jednoznačne konštatovať, že Výboh profituje z firmy Willing, tvrdenie, že predchádzajúca vláda prevádzkovala stíhačky cez dobrého priateľa Roberta Fica, je zavádzajúce.

Firma Willing obchodovala so štátom aj počas vládnutia súčasnej vlády, dodávala náhradné diely, časti a príslušenstvo pre ruské stíhačky MiG.

V roku 2018 kritizovali strany SaS a OĽaNO, aj Eduard Heger osobne, predĺženie zmluvy na údržbu migov a navrhovali dohodu s USA alebo Českou republikou o ochrane vzdušného priestoru.

spájajú
chránili
rozhodla
predĺžila
boli
uzavrela
uzavrelo
podpísal
uverejnilo
uviedlo
servisovala
platilo
figuroval
2014
napísalo
podľa denníka Sme
napísal
spätý
označil
obchodovala
dodávala
kritizovali


Máme napríklad aj v oblasti výkonu trestu, teda vo väzniciach, tri a pol násobne väčší počet väzňov ako je v Nemecku, škandinávskych krajinách a často sú to ľudia za menej závažné trestné skutky.

V slovenských väzniciach sedí 3 až 5-krát viac väzňov než v niektorých škandinávskych krajinách. Tvrdenie Tomáša Druckera preto hodnotíme ako pravdivé. Podľa posledných dostupných údajov sedeli v roku 2019 v slovenských väzniciach 10 665 väzňov. Na 100 000 obyvateľov tak pripadá približne 195 väzňov. Nemecko malo v roku 201 64 666 väzňov - na stotisíc obyvateľov približne 78, čo je dva a pol krát menej ako na Slovensku. V Dánsku bolo v roku 2018 3 636 väzňov, v Nórsku 3 373. V oboch krajinách je to 63 väzňov na stotisíc obyvateľov - teda tri krát menej ako na Slovensku. Vo Švédsku sedelo v roku 2017 5 979 väzňov - 59 na stotisíc obyvateľov, čo je 3,3 krát menej ako u nás. Na stotisíc Islanďanov pripadá 37 väzňov a na stotisíc Fínov 51 väzňov. V prvom prípade 5,3-krát viac, v druhom 3,8-krát viac ako na Slovensku. Trestný zákon rozlišuje prečin a zločin. Prečin je trestný čin spáchaný z nedbanlivosti, alebo úmyselný trestný čin s hornou hranicou trestnej sadzby neprevyšujúcou päť rokov. Zločin je úmyselný trestný čin, ktorého horná hranica trestnej sadzby je vyššia ako päť rokov. Zločin, ktorého dolná hranica sadzby je najmenej desať rokov sa považuje za obzvlášť závažný. Zbor väzenskej a justičnej stráže vo výročnej správe za rok 2018 uvádza, že trest odňatia slobody do 5 rokov si v tom roku odpykávala väčšina z odsúdených ( .pdf , s. 45).

slovenských Nemecko Dánsku Nórsku Švédsku Islanďanov Fínov rozlišuje .pdf


Kraj nezaložil organizáciu cestovného ruchu.

Podobný výrok sme už overovali v predvolebnej debate Vladimíra Maňku s Ľudovítom Kaníkom z dňa 26. septembra 2013. V tom čase sme ho označili ako zavádzanie, avšak tento krát si dal Ľudovít Kaník pozor a zopakoval len pravdivú časť predchádzajúceho tvrdenia.

debate

bystrica.sme.sk


...trošku aj zalistovali v  histórii a pripomenuli si, že bol to práve jún 880, kedy pápež Ján VIII.napísal list kráľovi Svätoplukovi, kde ho nazval svojim milovaným synom, ten list sa nazýva Bula industrie tue, to znamená, že bolo to smerované aj k výročiu tohto významného dokumentu pre Slovákov veľmi významné.

Podľa prekladu buly sa uvádza oslovenie „ milovanému synovi Svätoplukovi “ avšak je adresovaná velmožovi Svätoplukovi, nie kráľovi Svätoplukovi. Dátum sa predpokladá na jún 880.

buly


Keď sa na neho (školstvo pozn.) pozrieme len tým pohľadom, že čo z neho máme, tak naozaj vychádza skôr dnes priemerne vrámci vyspelého sveta, či už vrámci vyspelej Európy alebo aj celkom vyspelého sveta. Keď sa však pozrieme na to, za aké peniaze to ten systém robí, tak je jeden z najefektívnejších dnes.

V tomto výroku sa zameriavame na jeho druhú časť, t.j. o efektívnosti slovenského školstva. Túto časť nevieme overiť. Slovenské investície do školstva sú v porovnaní s vyspelejšími ekonomikami najnižšie. Úroveň dosiahnutých výsledkov je napriek malým výdajom na vyššej úrovni ako v Rakúsku alebo Luxembursku, kde vynakladajú násobne vyššie prostriedky na žiaka a majú nižšie skóre v sledovanej oblasti. Avšak demagog.sk nedokáže zhodnotiť celkovú efektívnosť v porovnaní so všetkými krajinami. Štúdiu o tom či sa vyššie investície do školstva odrážajú na výsledkoch robilo OECD . Porovnávalo objem vynaložených prostriedkov na jedného študenta s výsledkami, ktoré študenti dosiahli v disciplíne čítania organizovaného v rámci testovania PISA. Účelom štúdie, ale nebolo dokázať efektívnosť jednotlivých vzdelávacích systémov, ale ukázať, že vynaložené finančné prostriedky nie vždy ovplyvňujú výkony žiakov.

OECD


Ja považujem za nečestné ísť na kandidátku strany, ktorá je za proste liberalizáciu, je proti cirkvi.

Vo volebnom programe SaS (.pdf) pre parlamentné voľby 2010 sa okrem iného píše:

94. bod programu

"Podľa článku 1 Ústavy sa Slovenská republika neviaže na nijakú ideológiu ani náboženstvo. Každý občan má slobodu náboženského vyznania vrátane jeho verejného prejavovania, účasti na bohoslužbách a na jeho vyučovaní, no využívanie tohto práva má ostať výlučne v oblasti jeho osobného života a nepresahovať do vytvárania pravidiel záväzných pre všetkých. Slovensko by malo mať naďalej právo pristupovať k medzinárodným dohodám so zástupcami cirkví, no len za predpokladu, že na ich základe nebude obmedzovaná jeho suverenita.

SaS navrhuje:

- Zrušiť priame financovanie cirkví zo štátneho rozpočtu a nahradiť ho rozšírením zoznamu

subjektov, ktoré môžu byť prijímateľom v rámci dobrovoľného poukázania časti dane

z príjmu fyzických osôb aj o registrované cirkvi. Po zavedení Odvodového bonusu budú

cirkvi financované z dobrovoľných príspevkov vo výške 1 % z príjmov fyzických osôb.

- Duchovných v ozbrojených silách zamestnávať len pre zahraničné misie.

- Umožniť uplatnenie výhrady vo svedomí zamestnancom, ak to majú zjednané v zmluve

so zamestnávateľom na základe obojstrannej dohody.

Týmito krokmi dáme cirkvám nezávislosť na štátnych dotáciách, odstránime nespravodlivý

prístup k rôznym skupinám platiteľov daní a zabezpečíme plné právo pre voľbu viery i svetonázoru pre každého občana Slovenska." Slovenska."

SaS navrhuje obmedziť väzby medzi štátom a cirkvou, čo však nemožno interpretovať ako proticirkevné zameranie. Tým by bola napríklad snaha o zakázanie cirkvy.

volebnom programe SaS


...veľké projekty, ktoré boli vytvárané na základe medzinárodných zmlúv, ako bola bývalá jadrová elektráreň v Bohuniciach, ktorá sa mala dostavať, ktorá sa proste urobila preto, lebo bola medzinárodná zmluva a preto sa spravila.

Výrok je pravdivý. JE J. Bohunice bola vybudovaná na základe medzinárodnej zmluvy. Spôsob dojednávania výstavby iných veľkých projektov sme neoverovali. Podľa dostupných informácii ( tu a tu ) bola Jadrová elektráreň resp. bloky V1 a V2 v Jaslovských Bohuniciach postavené na základe medzinárodnej zmluvy Sovietskeho zväzu a ČSSR z roku 1970.Či ČSSR uvažovala aj o inej možnosti ako bolo priame oslovenie Sovietskeho zväzu, nedokážeme potvrdiť.

tu tu


Ľudia, ktorí prichádzajú do Európy v súčasnej imigrantskej vlne, sú väčšinou ekonomickí migranti, nie utečenci.

Kým posúdenie toho, aký je presne pomer medzi utečencam a ekonomickými migrantami spomedzi ľudí, ktorí v poslednom období do Európy prichádzajú, nie je možný, existujú dostupné odhady rôznych autorizovaných zdrojov. Všetky dôveryhodné zdroje, ktoré sa nám podarilo nájsť zhodne uvádzajú, že podstatne viac než polovica ľudí spomedzi imigrantskej vlny pochádza z krajín, ktoré majú nárok na status utečenca. Výrok preto hodnotíme ako nepravdivý. Podľa medzinárodného práva je utečencom osoba, ktorá uteká z rodnej krajiny z dôvodu prenasledovania, násilia alebo vojny. Utečenec prežíva tak strach z prenasledovania z dôvodu rasy, náboženstva, národnosti, politického presvedčenia alebo príslušnosti k určitej sociálnej skupine. Kmeňové, etnické,náboženské násilie a vojna sú hlavnými príčinami útekov z domácej krajiny. Za ekonomického migranta je považovaný človek, ktorý odišiel z domovskej krajiny do iného štátu dobrovoľne. Najrozšírenejšie rozlíšenie medzi utečencom poskytuje krajina pôvodu. The Economist uvádza graf krajín s odvolaním na údaje Eurostatu podľa toho, aké percento žiadateľov z týchto krajín získava azyl v EÚ. Sedem krajín získava azyl vo viac než 50 %, na čele so Sýriou (vyše 90 %), nasledovanou Eritrerou a Irakom (oba vyše 80 %). The Economist sám vyčísluje, že 75 % príchodzích do Talianska a 81 % príchodzích do Grécka pochádza z krajín, ktoré väčšinou získavajú azyl. The Economist rovnako uvádza, že spomedzi žiadateľov o azyl, ktorý budú prerozdelený podľa prijatých kvót sa bude jednať len o Sýrčanov, Iračanov a Eritrejčanov, teda krajiny ktoré majú najvyšší pomer na zisk azylu. Podľa denníka SME vysoký komisár OSN pre utečencov António Guterres uviedol, že 90 % utečencov prichádzajúcich do západnej Európy pochádza z krajín ako Sýria, Afganistan a Eritrea, kde buď prebieha vojenský konflikt alebo dochádza k porušovaniu ľudských práv, a jedná sa preto o ľudí, ktorí spĺňajú podmienky žiadateľov o azyl. Podobne aj vyhlásenie UNHCR upozorňuje na to, že aj z migrantov prichádzajúcich takzvanou pešou cestou: " ...90 % ľudí pochádza z utečencov produkujúcich krajín ako Sýria, Afganistan, Irak, Eritrea a Somálsko ." V roku 2014 prešlo balkánskou cestou nelegálne 43 360 utečencov. Podľa kvartálneho reportu Frontex, ktorý sa vzťahuje na druhý kvartál roku 2015, bolo 38 % z týchto utečencov Sýrčanov a 36 % pochádzalo z Afganistanu ( .pdf , s. 10). Dátum zverejnenia analýzy: 21.09.2015 Naspäť Nahlásiť chybu

utečencom
ekonomického migranta
The Economist
SME
vyhlásenie
43 360
.pdf


Tak, to sa mi páči, čo ste teraz povedali, ak tak smiem. Ja vám poviem jediný, teda iný prípad, ktorý ma bolí a ktorý zostal mimo obliga vo Švedlári sa stal neskutočný prípad, keď starosta jednoducho vyhodil mojich poslancov z obecného zastupiteľstva, som sa presvedčil 150-krát, že úplne protiprávne, ale musím úprimne povedať, že som videl aj výroky prokurátora, že to bolo protiprávne, len niet tej sily v tomto štáte, aby moji poslanci sa mohli za poslanecký stôl vrátiť...

SITA o prípade zo Švedlára napísala : " Starosta Švedlára Oskar Münnich uviedol, že pozbavil poslaneckého mandátu šesť členov obecného zastupiteľstva, ktorí tvorili spoločný klub SDKÚ-DS a mali väčšinu, pretože sa nezúčastnili trikrát po sebe rokovania riadneho obecného zastupiteľstva. Ospravedlnili sa, no neuviedli podľa starostu vážny dôvod. Odvolaní poslanci tvrdia, že starosta postupoval nezákonne."

K rovnakému prípadu TA3 : "Namiesto odvolaných poslancov zložili sľub ďalší šiesti poslanci. Exposlankyňa Zuzana Foxová však nové zastupiteľstvo považuje za nelegitímne. „Nám totiž nik nedoručil písomné oznámenie, že sme boli zbavení poslaneckého mandátu, takže sa nemôžeme ani obrátiť na súd,“ hovorí Foxová.

Hoci proti dianiu na obecnom úrade protestoval aj prokurátor, nič sa nezmenilo.

napísala


...dnes je v opozícii 67 poslancov, ktorí už sa samozrejme rozfŕkli na všetky strany alebo ja už neviem, koľko je nezávislých, podľa mňa 20, 30 už môže byť nezávislých (poslancov v NR SR, pozn.)?

Presný počet nezaradených poslancov v NR SR, možno jednoznačne overiť cez posledné hlasovanie v NR SR z 12. septembra 2014, ktoré uvádza presné rozloženie síl a politickú príslušnosť. Podľa tohoto hlasovania je nezaradených poslancov v NR SR presne 18. Potvrdzuje to aj zoznam poslancov podľa klubov, keď 132 poslancov je zaradených v kluboch, zvyšných 18 svoj klub nemá. Fico však hovorí o "nezávislých" poslancov. K 18 nezaradeným poslancov sú pritom zaradení aj šiesti poslanci SaS , ktorý stratil v marci 2013 po odchode skupiny poslancov svoj klub. K týmto 18 nezaradeným by sme mohli teoreticky prirátať aj Dzurindu a Mikloša, ktorý odišli zo strany no v klube zostali . Počet "skutočne nezávislých" poslancov (bez straníckej príslušnosti k stane, za ktorú sa do NR SR dostali) je však 12. Fico uvádza vyšší interval ako je skutočnosť. Výrok preto hodnotíme ako nepravdivý.

hlasovanie zoznam SaS zostali


Vrcholom, podľa mňa, jeho neúcty k tomu princípu a vôbec pacientovi je to, že povedal (doktor Lipták, pozn.) o tom, že kto nezaplatí alebo parafrázujem, kto nemá peniaze, má jednoducho smolu.

Reportáž televízie Markíza s doktorom Petrom Liptákom z 9. februára 2015 kombinovala výpoveď o Liptákovej vlastnej praxi s opisom situácie zdravotníctva na Slovensku. Na otázku redaktorky: " Čo keď niekto nemá peniaze na to, aby zaplatil úplatok? ", Lipták naozaj odpovedal: " Keď niekto nemá, tak má smolu ." Aj keď Liptákova odpoveď nič nevypovedá o jeho úcte k pacientom, pre odcitovanú odpoveď považujeme tento výrok za pravdivý. Dátum zverejnenia analýzy: 16.02.2015 Naspäť Nahlásiť chybu

Reportáž


Realita je taká, že Rusko absolútne bezdôvodne napadlo Ukrajinu. Rusko tam 8 rokov okupovalo územie, Rusko tam 8 rokov zabíjalo ľudí, Rusko tam 8 rokov zobralo Krym a Rusko teraz zabilo už niekoľko tisíc nevinných Ukrajincov a ďalšie milióny vytlačilo z územia.

24. februára 2022 Rusko vojensky napadlo Ukrajinu, čo si vyžiadalo niekoľko stoviek obetí a milióny utečencov. Rusko už v roku 2014 anektovalo Krym a od tzv. Euromajdanu podporuje proruských separatistov na území Doneckej a Luhanskej oblasti. Vojenské strety v tejto časti krajiny si vyžiadali množstvo mŕtvych vojakov a civilistov.

V novembri 2013 v Kyjeve vypukli masové protesty, ktoré sú dnes známe ako Euromajdan. Dôvodom protestov bolo pozastavenie podpisu asociačných dohôd medzi Ukrajinou a Európskou úniou. Vtedajší prezident Viktor Janukovyč sa snažil o odvrátenie európskeho smerovania Ukrajiny a jej návrat pod silnejší vplyv Ruska. Protesty na námestiach potlačili bezpečnostné zložky silou, čo viedlo k niekoľkomesačným protestom a bojom v uliciach. Protesty vyústili až v Janukovičov útek z krajiny a vyhlásenie predčasných volieb.

Po vstupe ruských vojsk, pôvodne neoznačených, na Krym podpísal ruský prezident Vladimir Putin oficiálne anektovanie Krymu Ruskom. Tento akt však nie je všeobecne uznaný medzinárodným spoločenstvom. Krym ako súčasť ruského územia uznalo šesť krajín, medzi nimi napríklad Venezuela či Sýria.

Rusko tak od roku 2014 v rozpore s medzinárodným právom okupuje územie Ukrajiny a v oblastiach Donecka a Luhanska podporuje separatistov. Len dva dni pred inváziou na Ukrajinu Rusko uznalo nezávislosť týchto ľudových republík.

Už osemročné pôsobenie Ruska na Ukrajine si vyžiadalo množstvo obetí, podľa reportu OSN (.pdf) z februára 2022 ich bolo viac ako 14 tisíc.

Ide o obete na oboch stranách konfliktu, pričom civilné obete OSN odhaduje na 3 404. Existujú odhady nemeckých bezpečnostných zložiek, že by mohlo ísť až o 50 tisíc mŕtvych vojakov a civilistov.

Vojenská invázia Ruska na územie Ukrajiny priniesla ďalšie obete a množstvo ľudí, ktorí pred vojnou utiekli do okolitých krajín. Presný počet nie je možné určiť, OSN potvrdila zatiaľ 636 civilných obetí a 1125 zranených, upozorňuje však, že nemá k dispozícii dáta z obliehaných miest, odkiaľ neoverejné zdroje reportujú stovky mŕtvych. Viac ako 2 milióny utečencov už opustilo svoj domov a utieklo do okolitých štátov.

Výrok hodnotíme ako pravdivý.

pozastavenie
vstupe
podpísal
uznalo
podporuje
uznalo
vyžiadalo
reportu OSN
odhaduje
odhady
potvrdila
636 civilných obetí
opustilo


... lebo stále, vy ste tvrdili, že zastaviť zadlžovanie a ten dlh narastá ...  čiže namiesto znižovania dlhu vidíme, keď na konci roku bol dlh 27 miliárd eur, tak v roku 2014 bude 39,6 miliardy, to je nárast o 47 % a to len v prípade najoptimistickejšieho scenára, ktorý majú napísaný v programe stability ...

Napríklad komentár na finweb.sk z 20. júna 2011: "V roku 2010 dlh dosiahol 27 miliárd eur a v porovnaní s rokom 2006 sa zvýšil o 10,2 miliárd. Výrazne sa zhoršila schopnosť splácať tento dlh, nakoľko prevýšil daňové príjmy 2,6-násobne, pokým v roku 2006 to bolo len 1,8-násobne. Čo vzbudzuje obavy je predpokladaný vývoj, ktorý je zakomponovaný v tohtoročnom rozpočte a vo východiskách rozpočtu na rok 2012. V roku 2012 rozpočet uvažuje s dlhom 34 miliárd eur a v roku 2014 až 39,6 miliárd eur ." 12,6 miliardový rozdiel predstavuje 46,66% nárast.

finweb.sk


Ja som malo možnosť si preštudovať, čo o tom (OECD PISA 2012, pozn.) písali experti v Anglicku, The Guardian, aj Telegraph a naozaj tam bolo povedané, je to predovšetkým orientované tie výsledky na ten sociálno-ekonomický efekt a že zabúda sa na kultúrny, environmentálny, občiansky efekt a tak ďalej a tak ďalej, sociálna spravodlivosť, vyváženosť a podobne,

Toby Young, britský žurnalista a spoluzakladateľ West London Free School v blogu denníka The Telegraph vyvracia názor Christine Blower, generálnej tajomníčky Národného zväzu učiteľov, ktorá tvrdí, že predovšetkým chudoba je faktor, ktorý najviac obmedzuje potenciál detí. Young vo svojom blogu dokazuje, že sociálna nerovnosť má menej než priemerný dopad na výsledky žiakov v škole.

The Telegraph


Z právneho deliktu na úseku používania jazykov menšín sa dopustí orgán verejnej správy, ktorý okrem iného neumožní občanovi Slovenskej republiky, ktorý je osobou patriacou k národnostnej menšine komunikovať v ústnom a písomnom jazyku menšiny alebo ho o takejto možnosti neinformuje.

V návrhu zákona , ktorým sa mení a dopĺňa zákon Národnej rady Slovenskej republiky č. 184/1999 Z. z. o používaní jazykov národnostných menšín v znení zákona č. 318/2009 Z. z. (.pdf) sa okrem iného píše: "§ 7b Správne delikty (1) Správneho deliktu na úseku podpory používania jazykov menšín sa dopustí orgán verejnej správy, ktorý v obci podľa § 2 ods. 1: a) neumožní občanovi Slovenskej republiky, ktorý je osobou patriacou k národnostnej menšine konať v jazyku menšiny alebo ho o takejto možnosti neinformuje (§ 2 ods. 3), b) na požiadanie občana Slovenskej republiky, ktorý je osobou patriacou k národnostnej menšine nevydá rovnopis rozhodnutia a verejnej listiny aj v jazyku menšiny alebo o takejto možnosti nevykoná poučenie (§ 2 ods. 4 a 5), c) nezabezpečí svoje označenie na budove, v ktorej sídli, alebo v texte rozhodnutí, verejných listín, oprávnení a osvedčení skutočností vydaných pri výkone verejnej správy v jazyku menšiny aj v jazyku menšiny (§ 2 ods. 6), d) neposkytne na požiadanie úradný formulár vydaný v rozsahu jeho pôsobnosti aj v jazyku menšiny (§ 2 ods. 7), e) nezabezpečí na svojom území označenie obce a označenie časti obce v jazyku menšiny v prípadoch ustanovených v § 4 ods. 3, f) nezabezpečí uvedenie informácií, nápisov a oznamov podľa § 4 ods. 6, g) nezabezpečí na požiadanie informácie o všeobecne záväzných právnych predpisoch aj v jazyku menšiny (§ 4 ods. 8), h) neposkytne podpredsedovi vlády informácie a písomné podklady podľa § 7a ods. 4. (2) Správneho deliktu na úseku podpory používania jazykov menšín sa dopustí obec podľa § 2 ods. 1, ktorá: a) nezabezpečí na svojom území označenie obce, označenie časti obce a ulíc v jazyku menšiny v prípadoch ustanovených v § 4 ods. 1 a 4, b) nezverejňuje dôležité informácie podľa § 5a ods. 2 aj v jazyku menšiny. (3) Správneho deliktu na úseku podpory používania jazykov menšín sa dopustí právnická osoba alebo fyzická osoba podnikateľ, ktorá neuvedie nápis alebo oznam podľa § 4 ods. 6 aj v jazyku menšiny a ide o nápis alebo oznam obsahujúci informáciu týkajúcu sa ohrozenia života, zdravia, majetku alebo bezpečnosti občanov Slovenskej republiky. (4) Správne delikty podľa odsekov 1 až 3 prejednáva podpredseda vlády. (5) Ak podpredseda vlády zistí porušenie povinnosti, ktoré je správnym deliktom podľa odseku 1 až 3 a ani po písomnom upozornení nedôjde v ním určenej lehote k náprave zistených nedostatkov, môže podpredseda vlády uložiť pokutu od 50 do 2500 eur. Na konanie o uložení pokuty sa vzťahuje všeobecný predpis o správnom konaní. (6) Pri ukladaní pokuty sa prihliadne na závažnosť správneho deliktu, jeho následky, na okolnosti, za ktorých bol spáchaný, na čas trvania a opakovanie protiprávneho konania. Pokutu možno uložiť do jedného roka odo dňa, kedy sa podpredseda vlády dozvedel o správnom delikte, najneskôr však do dvoch rokov odo dňa, kedy došlo k jeho spáchaniu. (7) Výnos pokút uložených podľa tohto zákona je príjmom štátneho rozpočtu."

návrhu zákona


V oblasti nákladnej železničnej dopravy vláda príjme opatrenia pre presun tovarov z cestnej dopravy na železničnú v súlade s cieľmi EÚ.

Materiál je v súlade so smernicou Európskeho parlamentu a Rady 2001/14/ES o prideľovaní kapacity železničnej infraštruktúry a vyberaní poplatkov za používanie železničnej infraštruktúry. Výška poplatkov užívania železničnej osobnej dopravy bola v tom čase na Slovensku 2,8-krát vyššia, ako spoplatnenie v cestnej osobnej doprave. Poplatky za nákladnú železničnú dopravu boli 3-krát drahšie než za nákladnú cestnú dopravu. Poplatky za tranzit v SR boli ešte drahšie a jedny z najvyšších z krajín EÚ. Európska komisia nám vyčítala vysoké ceny železničnej prepravy a poukázala na nedodržiavanie smernice Európskeho parlamentu a Rady 2001/14/ES. Smernica podporuje liberalizáciu a vznik najprv národných trhov a následne celoeurópskeho trhu v oblasti železničnej dopravy. Nabáda ku otvoreniu národných železničných infraštruktúr pre ostatné členské štáty a ku vytvoreniu spoločného transeurópskeho železničného systému. Podľa smernice by mali členské štáty stanoviť pravidlá týkajúce sa účinných, primeraných a odradzujúcich sankcií za porušovanie ustanovení danej smernice. V dokumente Železničná nákladná doprava EÚ (2016; . pdf .) Komisia uvádza, že finančná podpora EÚ s cieľom presunúť tovar z ciest na železnice predstavovala v rokoch 2007 až 2013 až 23,5 miliárd eur prostredníctvom politiky súdržnosti, Kohézneho fondu a Programu transeurópskej dopravnej siete (ten bol v roku 2014 nahradený Nástrojom na prepájanie Európy). Podiel železničnej nákladnej dopravy na celkovej nákladnej doprave v SR za z roku 2000 znížil zo 41,7 takmer na polovicu 21,4. V Českej republike sa podiel znížil v uvedenom rozmedzí rokov z 31,9 na 20,3, čo nie je až taký výrazný pokles ako v SR. Priemer EÚ za z roku 2000 do roku 2013 znížil minimálne, z 19,7 na 17,8. (s. 68) V súčasnosti sú náklady pre železničné spoločnosti v SR, vypočítavané podľa Výnosu č. 2/2010 z 18. augusta 2010 o regulačnom rámci pre určovanie úhrad za prístup k železničnej infraštruktúre.

Z environmentálneho hľadiska by malo zníženie ceny za používanie železničnej dopravy spôsobiť presun cestujúcich a tovarov z cestnej na železničnú, čo by malo pozitívny dopad na životné prostredie. Železničná doprava je rýchlym spôsobom prepravy tovarov s minimálnym dopadom na životné prostredie, pretože produkuje menšie množstvo emisií. Ďalšími pozitívami sú: nízky záber poľnohospodárskej pôdy, smerovanie infraštruktúry mimo obytných zón a nižšie hodnoty zaťaženia životného prostredia hlukom.

Jančoviča
premenované
Prehodnotenie
smernicou
Výška poplatkov
pdf
súčasnosti
Výnosu
environmentálneho


...sudcovia majú aj nárok na 13 a 14 plat. Za predpokladu, ak si pamätám to číslo, že odpracujú 75 dní v prvom polroku majú 13.plat a 75 dní potom majú nárok na 14.plat.

Výrok premiéra Fica hodnotíme ako pravdivý, nakoľko ho potvrdzuje zákon o sudcoch a prísediacich §77, ktorý určuje, že sudcovi prináleží plat vo výške funkčného platu za mesiac máj (13. plat) a november (14. plat), ak v danom polroku k 31. máju a 30.novembru ,,vykonával funkciu sudcu aspoň 75 pracovných dní" . "§ 77 (1)Sudcovi patrí v každom polroku kalendárneho roka ďalší plat vo výške funkčného platu patriaceho za mesiac máj alebo za mesiac november, ak v príslušnom polroku do 31. mája a do 30. novembra a) vykonával funkciu sudcu aspoň 75 pracovných dní, b) osobitný vzťah sudcu k štátu trvá; to neplatí, ak sudca zomrel po splnení podmienky podľa písmena a), c) nebolo mu uložené disciplinárne opatrenie za závažné disciplinárne previnenie.

zákon


Slovensko si vyrokovalo 1,5 miliardy z REPower EU a tieto peniaze sa budú dať použiť, či už na technológie, prípadne aj v Slovnafte alebo na Transpetrol.

REPower EU umožňuje štátom EÚ premiestniť prostriedky z budúcich eurofondov (konkrétne 12,5%) do plánu obnovy, pričom cieľom plánu je znížiť závislosť od ruských fosílnych palív, ako aj modernizovať a diverzifikovať energie a ich zdroje (podpora obnoviteľných zdrojov, napr. tzv. zelených plynov - vodíka a biometánu). Na nasledujúcich sedem rokov bude mať Slovensko z eurofondov k dispozícii 12,6 miliardy eur, čo znamená, že plán REPower EU umožní vláde premiestniť vyše 1,5 miliardy €. Výrok hodnotíme ako pravdivý.

premiestniť prostriedky
plánu
ruských
energie


Predsa učitelia boli opakovane zvyšovaní v platoch po 5% postupne a keď to všetko narátame dohromady, tak my môžme hovoriť o navýšení platov asi 21 alebo 22%. Teraz prosím nech ma nikto nechytá za číslo, ale hovorím o pätinovom náraste.

Platy učitelov skutočne rástli počas vlády Roberta Fica. Podľa nájdených stupníc pre určovanie platu učiteľom a podľa príslušných nariadení vlády ( na rok 2013 , na rok 2014 .pdf, na rok 2015 .pdf) je možné hovoriť o približne 5 %-nom zvýšení v každom roku. Skutočne by sa dalo podľa toho hovoriť o kumulatívnom navýšení cca. 20 % (ako to už premiér spomenul v tejto diskusii), avšak to neznamená skutočné navýšenie platov o 21 % resp. 22 %. Preto hodnotíme tento výrok ako nepravdivý. Podľa stupnice platových taríf pedagogických zamestnancov a zvýšenie platových taríf v závislosti od dĺžky započítanej praxe od 1.januára 2012 (platové tarify 6-12) predstavoval plat v tarife 6 bez započítanej praxe sumu 370 euro (. rtf , s.2). Podľa rovnakej stupnice od 1. januára 2015 (. pdf , s.2) predstavoval plat v tarife 6 bez započítanej praxe sumu 428,50 euro, čo je zvýšenie o približne 15,8%.

na rok 2013
na rok 2014
na rok 2015
rtf
pdf


...35 rokov sa rozpráva o novej univerzitnej nemocnici...

Plán na výstavbu novej univerzitnej nemocnice v Bratislave, ktorá mala stáť v Rázsochách bol vládou schválený v roku 1982, čo je skutočne 35 rokov. Výrok preto hodnotíme ako pravdivý.

V Koncepcii rozvoja Univerzitnej Nemocnice Bratislava ( .pdf ), ktorú vydalo Ministerstvo zdravotníctva, je uvedená celá legislatívna história projektu výstavby nemocnice Rázsochy. K rozhodnutiu vlády o výstavbe došlo 15. júla 1982. V roku 1987 sa začala stavať Fakultná nemocnica s Poliklinikou v lokalite Rázsochy ( .pdf , s.6). Pôvodný plán stavbu dokončiť v roku 1993 sa dlhodobo predlžoval, v roku 2003 rozhodla vláda Mikuláša Dzurindu projekt výstavby ukončiť . Téma nedostavanej nemocnice v Rázsochách sa objavila počas prvej vlády Roberta Fica, počas jeho druhej vlády nedošlo k plánovanému podpísaniu PPP projektu na výstavbu univerzitnej nemocnice na Patrónke. Až tretia Ficova vláda sa zaviazala, že ju sprevádzkuje, minister Drucker rozhodol , že nová nemocnica predsa len bude v lokalite Rázsochy, detailnejší plán má predstaviť do 31. decembra 2018.

.pdf .pdf ukončiť nedošlo rozhodol


Áno, keď už trvalo niekoľko dní, že sa nevedeli dohodnúť ako ďalej, tak som zvolal predsedov strán a som povedal, dal som im termín, dovtedy, dovtedy ak neprídete a neposkytnete mi riešenie, vymenujem úradnícku vládu. (...) Takže keď som im to povedal, že ak mi do toho a toho času neprinesiete riešenie, tak vymenujem vládu, tak behom tuším troch hodín boli v paláci a doniesli mi svoje vlastné rozhodnutie s návrhom na zmenu, na doplnenie Ústavy.

Ivan Gašparovič skutočne pozval predsedov strán (SDKÚ-DS, KDH, SaS a Most-Híd) na stretnutie, kde mali predostrieť navrhované riešenie po nevyslovení dôvery vláde Ivety Radičovej. Z prepisu jeho vyjadrenia v predvečer stretnutia však vyplýva, že nedával koaličným stranám ultimátum o tom, že vymenuje úradnícku vládu. V rovnakom čase aj sám potvrdil, že nad tým "vôbec neuvažuje" a navyše dodal, že bez súhlasu NR SR by ani úradnícku vládu nemohol vymenovať. Nakoľko toto vyjadrenie je v priamom protiklade s iným vyjadrením Ivana Gašparoviča, hodnotíme výrok ako zavádzajúci. Ivan Gašparovič povedal na tlačovej besede v stredu večer 19. októbra 2011: "A preto som dal termín politickým stranám na štvrtok poobede, aby sme sa stretli a aby mi dali svoje predstavy ako ďalej. Ako ďalej v pokračovaní návrhu pre prezidenta ako postaviť, poviem to doslova, dočasnú vládu." Následne bola položená otázka od novinárky: "Objavila sa informácia o tom, že zajtra máte záujem predsedom strán predostrieť návrh úradníckej vlády s konkrétnymi menami, je to pravda?" I. Gašparovič na ňu odpovedal "Nie. Ak si pamätáte moje prvé vystúpenie bolo, kedy som povedal všetky alternatívy, ktoré podľa Ústavy existujú a oprávňujú prezidenta a jedna je aj z týchto. Ale, ak by som si aj vytvoril predstavu a niekoho dal, s konečnou platnosťou rozhoduje Národná rada. ... Ale opäť opakujem, vôbec o tom neuvažujem. Ja som len predostrel, čo všetko môžem urobiť." Vo štvrtok 20. októbra 2011 sa predstavitelia koaličných strán stretli s prezidentom (videozáznam TU a TU ). V ten istý deň portál pravda.sk (so zdrojmi SITA a TASR) napísal: "Lídri SDKÚ, SaS, KDH a Mosta-Híd sa na rokovaní s prezidentom Ivanom Gašparovičom dohodli na tom, že podporia zmenu Ústavy, ktorá umožní kabinetu Ivety Radičovej dovládnuť. Opozičný Smer zmenu podporí. ... Predsedovia strán prišli s dohodou, že získali 78 hlasov a na základe toho môžu podporiť novú dočasnú vládu. V prvom rade však prichádza do úvahy alternatíva, že v parlamente prejde novela ústavy a tá umožní prezidentovi poveriť výkonom funkcie i kabinet, ktorý stratí dôveru parlamentu." Dátum zverejnenia analýzy: 09.06.2014 Naspäť Nahlásiť chybu

povedal na tlačovej besede
TU
TU
pravda.sk


V Nemecku ten výpočet (výpočet počtu mandátov, pozn.), ktorý vlastne u nás je de facto už od prvej republiky a ktorý sa veľmi nemenil, nedávno zrušili, dokonca Ústavný súd povedal, že ho treba zrušiť najmä v súvislosti s európskymi voľbami, kde ten počet mandátov je veľmi malý ...

Je pravda, že nemecký ústavný súd sa problematikou volebných paradoxov zaoberal a vyhlásil ich za protiústavné, avšak k tomuto došlo ešte v roku 2008 bez súvisu s európskymi voľbami. V súvislosti s európskymi voľbami súd rozhodoval o súlade trojpercentného kvóra s nemeckou ústavou a zistil medzi nimi nesúlad (problematikou sme sa bližšie zaoberali vo výroku Andreja Danka). Kvórum však priamo nesúvisí s problematikou, o ktorej R. Kaliňák diskutuje (aj keď o nepriamych vplyvoch by sa diskutovať mohlo, no tie asi na mysli rečník nemal). Minister vnútra teda spája dve rôzne rozhodnutia ústavného súdu. Výrok hodnotíme ako zavádzajúci, keďže je pravda, že nemecký ústavný súd volebný paradox zrušil, no nie v súvislosti s voľbami do EP (v súvislosti s voľbami do EP bolo iné rozhodnutie o kvóre). O volebnom systéme I. ČSR je v elektronickej podobe dostupných iba minimum informácií, avšak opierajúc sa o prácu (.pdf, str. 19), či článku doktoranda na Masarykovej univerzite, môžeme skonštatovať, že sa využívala najskôr jednoduchšia (v prvom skrutíniu) Hareova medóda - delenia počtom mandátov, nie počtom mandátov + 1, a Hagenback-Bischoffova kvóta sa využívala v prípade neprerozdelených mandátov. Dátum zverejnenia analýzy: 17.06.2014 Naspäť Nahlásiť chybu

vyhlásil rozhodoval výroku prácu článku


Vareha robil (...) DPH-čkové podvody tak, že obchodoval s lykožrútom a zarobil milióny.

V roku 2011 sa objavila informácia podľa ktorej by mal podnikateľ Mikuláš Vareha obrať štát o najmenej 29 miliónov eur. Podľa polície si uplatňoval odpočty DPH z fiktívnych obchodov medzi firmami, ktoré vlastnil. Podľa obžaloby Úradu špeciálnej prokuratúry (ÚŠP) spáchal svojou trestnou činnosťou škodu 58,1 milióna eur (2012). Obchodovať mal aj s lykožrútmi. Výrok hodnotíme ako pravdivý.

Fiktívne obchody mali prebiehať tak, " že tovar sa ani nepohol zo skladov, majiteľa menil len na papieri. Väčšina firiem nemala údajne takmer žiadnych zamestnancov ani majetok. Jeden z obchodov urobil údajne s konateľom maďarskej firmy, ktorý už bol niekoľko rokov mŕtvy. Vareha, známy na východe Slovenska aj ako pán Zemplína, obchodoval v rokoch 2007 až 2010 s rôznymi komoditami. Zarábal na lykožrútoch a štepných púčikoch jabloní. Lykožrúty vraj používal na kŕmenie bažantov."

Mikuláša Varehu okrem jeho " impéria " preslávil aj vzťah k vtedajšiemu prezidentovi Ivanovi Gašparovičovi. Zúčastnil sa dokonca jeho inaugurácie v roku 2009. Zaujímavosťou je, že hoci existujú spoločné fotografie vtedajšieho prezidenta a M. Varehu, prezidentská kancelária sa vyjadrila, že Vareha pozvánku na inauguráciu nedostal.

SME
Fiktívne obchody
impéria
vzťah k vtedajšiemu prezidentovi
sprevádzalo viacero súdnych pojednávaní


..napríklad bratislavská samospráva už to robí. Vyhradila priestory na to, aby boli skladové možnosti (kde môžu byť uskladnené veci na pomoc utečencom, pozn.).

V rámci poskytovania humanitárnej pomoci je na Slovensku možné zriaďovať sklady humanitárnej pomoci , bežne takéto sklady zriaďuje Ministerstvo vnútra SR. Primátor Bratislavy Nesrovnal je podľa svojich vyjadrení pre TASR presvedčený o tom, že bratislavská samospráva môže tiež prispieť k riešeniu súčasnej situácie súvisiacej s utečeneckou krízou, preto vydal príkaz na vyčlenenie priestorov pre uskladnenie vecí z dobrovoľných zbierok pre migrantov. Výrok preto hodnotíme ako pravdivý.

sklady humanitárnej pomoci
TASR
príkaz


...oni zrušili bonifikáciu hypoúverov...

Zrušenie bonifikácie hypoúverov: pravda, vláda najskôr zrušila fixnú bonifikáciu hypoúverov v roku 2003 (s tým, že tá sa môže pohybovať v závislosti na ekonomickej situácii), v apríli 2006 bola táto bonifikácia nulová.

v roku 2003
v apríli 2006


Slovensko dnes napríklad si požičiava za najdrahšie úroky spomedzi celej Eurozóny.

Podľa údajov agentúry Bloomberg na Slovensku stúpla cena 10-ročných dlhopisov na trhu na najvyššiu úroveň spomedzi krajín eurozóny. Zároveň si v eurozóne požičiavame najdrahšie, prekonali sme aj Taliansko, ktoré si ešte vo februári tohto roku požičiavalo s najvyššími úrokmi spomedzi krajín eurozóny. Zatiaľčo sa očakáva , že v Európskej centrálnej banke (EBS) bude výška úrokových sadzieb klesať, na Slovensku bude klesať v menších intervaloch ako v iných krajinách eurozóny. Kvôli akumulácii dlhov klesá v očiach investorov dôvera v udržateľnosť slovenských verejných financií a náklady na pôžičky pre obstarávanie dlhu sú viac predražené.

V rozhovore pre Denník E šéf ČSOB Daniel Kollár potvrdil , že Slovensko si požičiava najdrahšie v eurozóne, čo bude mať dopad aj na slovenské hypotéky, ktoré sa už momentálne radia medzi najdrahšie v eurozóne.

Slovensko vo februári 2024 predalo 10-ročné štátne dlhopisy v hodnote troch miliárd eur. Investori boli ochotní požičať peniaze Slovensku za priemerný výnos do splatnosti 3,78% ročne. Ak si porovnáme hodnotu dlhopisov s ekonomicky najsilnejšou krajinou v Európe, Nemeckom, finančné trhy sú ochotné im požičiavať so splatnosťou na 10 rokov za úrok 2,45 % ročne. „V praxi to teda znamená, že nás investori hodnotia čoraz rizikovejšie a financovanie, resp. obsluha nášho dlhu, sa stáva čoraz nákladnejšia. V rámci eurozóny si drahšie požičiava už iba Taliansko,“ vysvetlil Marián Kočiš, analytik Slovenskej sporiteľne. Ešte pred rokom si Slovensko požičiavalo za rovnakých podmienok ako Španielsko alebo Portugalsko.

Od začiatku roka 2024 do marca si vláda zapožičala 60 percent objemu emisie dlhopisov plánovanej na celý rok, čo znamená, že si za drahšie požičiavame vo vysokých objemoch aj napriek tomu, že dlhodobý trend vývoja nepredpokladá pokles rizikových prirážok na započiavanie Slovensku. V investičnom profile krajiny hraje dôležitú rolu dlhodobá udržateľnosť verejných financií, podnikateľské prostredie či demografický vývoj.

stúpla očakáva dlhov potvrdil predalo vysvetlil požičiavalo zapožičala


Keď aj (pozn. poslanci) spáchajú nejaký zločin, tak ešte predtým, ako sudca slobodne rozhodne, že či pôjde do väzby alebo nepôjde do väzby, tak predtým ešte ho kolegovia z parlamentu majú vydať tomu sudcovi.

V roku 2012 poslanci v hlasovaní prijali zrušenie imunity poslancov. Na to, aby mohol byť poslanec vzatý do väzby, je nutný súhlas mandátového a imunitného výboru. V prípade, že tento výbor nedá súhlas, môže byť poslanec prepustený. Zrušením trestnoprávnej imunity poslancov sa odstránilo podmienenie trestného stíhania poslanca súhlasom národnej rady. Mandátový a imunitný výbor prerokuje žiadosť príslušného orgánu a poslanec sa môže zúčastniť rokovania výboru a vyjadriť sa k žiadosti. Tento výbor by mal predložiť správu o tom, čo zistil a návrh na uznesenie. Národná rada rozhodne o žiadosti na vzatie poslanca do väzby na svojej najbližšej schôdzi po predložení správy mandátového a imunitného výboru predsedovi NR SR.

zrušenie Zrušením


Oni boli tí (Holanďania, pozn.), ktorí hlasovali v referende proti európskej ústave.

V referende o európskej ústavnej zmluve v roku 2005 v Holandsku hlasovalo 61,6 % zúčastnených proti tejto ústave. Výrok hodnotíme ako pravdivý. Referendum o európskej ústave sa v Holandsku konalo v v roku 2005. EurActiv píše: " Po prijatí prešla európska ústavná zmluva právnou revíziou a podpísaná má byť 29. októbra 2004 v Ríme. Po jej podpise budú mať členské krajiny na ratifikáciu dva roky ." BBC informuje, že 61,6 % zúčastnených Holanďanov hlasovalo proti európskej ústave. "Some 61.6% of Dutch voters said "No" to the constitution on 1 June 2005, even though the main political parties, trade unions and most newspapers were backing a "Yes "." Celková účasť na referende bola 65 %. Pre úplnosť proti európskej ústave v referende hlasovali aj Francúzi . Dátum zverejnenia analýzy: 11.04.2016 Naspäť Nahlásiť chybu

EurActiv BBC 65 Francúzi


No, poviem vám to na prípade tej, toho systému S-300, ktorého hodnota účtovná bola asi 67 miliónov, ak si správne spomínam, niečo nad 60 miliónov eur. Dostali sme preplatené cez 60 % sumy, ak si správne spomínam, z európskeho mierového nástroja za tú S-300. A na základe toho, že sme jednoducho pomohli Ukrajine, tak nám napríklad Spojené štáty americké okrem toho, že nám sem poskytli Patriot na nejaké obdobie a, jednoducho, to je zásadná vec, tak nám dali z ich fondov, FMF fondov 200 miliónov dolárov, za ktoré si môžu nakúpiť novú techniku.

Podľa informácii z ministerstva obrany je oficiálna účtovná cena systému S-300 , ktorá je uvedená v materiáli k darovaniu, 68,4 milióna eur.

Slovensko za pomoc Ukrajine dostalo z európskeho mierového nástroja najprv 40 miliónov eur a približne o mesiac ďalších takmer 42 miliónov eur.

Spojené štáty v apríli 2022 umiestnili na Slovensku jednu batériu systému protiraketovej obrany Patriot spolu s americkým obslužným personálom. Americký minister obrany pri tejto príležitosti ocenil štedrosť slovenskej vlády pri poskytnutí systému protivzdušnej obrany S-300 Ukrajine. Túto batériu zo Slovenska USA v januári 2023 stiahli kvôli údržbe.

Slovensko taktiež získalo grant vo výške 200 miliónov dolárov z vládnych fondov USA, ktoré môže použiť na nákup americkej vojenskej techniky.

Výrok preto hodnotíme ako pravdivý.

informácii dostalo ďalších umiestnili stiahli získalo


...a konsolidujeme verejné financie, tak je to vynikajúci výsledok.

podľa tej istej správy, ak považujeme konsolidáciu verejných financií znižovanie schodku štátneho rozpočtu ku HDP v %, tak je možné hovoriť o konsolidácii verejných financií. V roku 2009 je predpovedaný[ 1 ] schodok 5,3%, pre rok 2010 je to už len 4,5%.


Ak sa dneska vyjadrí kancelár Nemecka, že predsa nebudeme prihliadať na štáty, ktoré majú málo obyvateľov.

Nemecký kancelár Friedrich Merz skutočne pohrozil Slovensku a Maďarsku obmedzením prístupu k eurofondom. Merz však nehovoril, že EÚ nemá prihliadať na potreby malých štátov, ale o tom, že rozhodnutia EÚ nemôže blokovať malá časť krajín. Výrok Rudolfa Huliaka preto hodnotíme ako nepravdivý.

Nemecký kancelár Friedrich Merz tieto slová vyslovil na konferencii WDR Europaforum. V rozhovore s novinárom verejnoprávnej stanice ARD Markusom Preißom hovoril o dôležitosti jednoty v Európskej únii. Následne reagoval na otázku moderátora, čo so štátmi, ktoré odmietajú spolupracovať.

„Ak budeme pokračovať v tomto kurze, nevyhneme sa konfliktu s Maďarskom a Slovenskom. Nemôžeme dovoliť, aby rozhodnutia celej EÚ záviseli od nejakej malej menšiny. A určite by mohlo dôjsť k jasnejším slovám a možno aj tvrdším konfliktom,“ reagoval Merz.

„Na otázku, aké sú možnosti vysporiadania sa s týmito štátmi, Merz odpovedal : Existuje viacero možností, členské štáty, ktoré porušujú zásady právneho štátu, môžu byť konfrontované s infringementom (konanie o porušení práva EÚ, pozn.). Je tu ešte vždy možnosť odobratia európskych prostriedkov.“

Európska únia má k dispozícii tzv. mechanizmus podmienenosti , ktorý umožňuje pozastaviť platby z eurofondov, ak existuje vážne riziko, že porušovanie zásad právneho štátu v členskom štáte ohrozuje finančné záujmy EÚ. Tento mechanizmus bol v praxi použitý napríklad voči Maďarsku.

Zmrazenie eurofondov je aj jedným z dôsledkov konania podľa článku 7 Zmluvy o EÚ. Ide o najtvrdší nástroj, ktorý môže viesť až k dočasnému odobratiu hlasovacích práv členskému štátu v Rade EÚ. Toto konanie sa spúšťa v prípade vážneho a pretrvávajúceho porušovania hodnôt EÚ, medzi ktoré patrí aj právny štát.

Nemecký kancelár nemá formálne kompetencie, aby hociakému členskému štátu odobral prístup k eurofondom. Nemecko má však, ako najväčší prispievateľ do rozpočtu EÚ, veľký neformálny vplyv.

rozhovore
reagoval
odpovedal
mechanizmus podmienenosti
použitý
článku 7
viesť
nemá


Na referendum musia byť splnené ústavné podmienky, napríklad petícia 350-tisíc občanov. Prezident sám o sebe nemá právo referendum vypísať ...

Ústava SR uvádza, že referendum môže vyhlásiť prezident SR len na základe podpisu 350 000 občanov, alebo ak sa na tom uznesie NR SR. Sám prezident nemá právo vypísať referendum ak nie je splnená jedná z uvedených podmienok (petícia alebo uznesenie NR SR). Výrok hodnotíme ako pravdivý.

Ústava SR


Nesekol som sa o žiadnu nulu. Bolo tam (v Centrálnom registri zmlúv na korytnačku močiarnu, pozn.) 5,6 milióna. Ja už som dal hľadať ten pôvodný výtlačok z centrálneho registra. Ja som na vlastné oči videl na korytnačku 5,6 milióna, mal som výpisy tých zmlúv. Nie je to tam, nenašiel som to skutočne, ak som sa mýlil, beriem späť, čo som sa nemýlil, lebo skutočne som videl na vlastné oči, na vlastné oči, tak ako som videl na vlastné oči, 6,3 milióna na sysľa.

V Centrálnom registri zmlúv (CRZ), kde musia orgány verejnej správy povinne zverejňovať všetky zmluvy, je zmluva na projekt zameraný na korytnačku močiarnu bola podpísaná vo výške 651 tisíc eur (. pdf , str. 1). Projekt na ochranu sysľa má celkový rozpočet vo výške 5,4 milióna, ktorý má pokrývať výdavky počas jeho šesťročného trvania (. pdf , str. 2). Výrok preto hodnotíme ako nepravdivý.

Bratislavské ochranárske združenie (BROZ) poukázalo na zmluvu zverejnenú na stránke CRZ, kde je uvedená suma 651 194,59 eur , nie 5,6 milióna, ako spomína Rudolf Huliak. Podľa predsedu BROZ je projekt zameraný na výskum správania korytnačky močiarnej a ochranu jej životného prostredia. Projekt bude prebiehať 3 roky a spolufinancuje ho aj Európska únia v rámci Operačného programu kvality životného prostredia.

V súvislosti s financovaním projektu zameraného na sysľa pasienkového BROZ v stanovisku uvádza, že žiadna z verejne dostupných zmlúv neobsahuje sumu 6,3 miliónov eur. V tomto prípade ide znova o nepravdivú informáciu. Združenie vysvetlilo, že p rojekt týkajúci sa sysľa pasienkového je orientovaný na jeho ochranu, na obnovu jeho biotopov vrátane vytvorenia 190 hektárov nových biotopov a na zlepšenie stavu jeho populácie.

Podrobnosti o vývoji a cieľoch daných projektov sú verejne dostupné na stránke BROZ.

pdf
pdf
poukázalo
651 194,59 eur
stanovisku
rojekt
stránke


Pred 5 rokmi bola iná situácia. Pravica mala silného kandidáta, respektíve silnú kandidátku v osobe pani Radičovej a vtedy sme jasne podporili pani Radičovú ...

Podľa portálov noviny.sk a hnonline.sk Strana maďarskej koalície (dnes Strana maďarskej komunity, pozn.) jasne podporila Ivetu Radičovú v Prezidentských voľbách v roku 2009.

noviny.sk

hnonline.sk


Ako vírus ešte len na Slovensku nebol a už ovplyvňoval slovenskú ekonomiku, keď v Číne klesol dopyt po luxusných motorových vozidlách o 90 %. Automaticky to pocítila jedna naša automobilka Volkswagen, ktorá práve tento segment vyrába.

Hoci slovenský Volkswagen obmedzil výrobu až 15. marca, keď zatvoril závod - a teda po tom, čo sa na Slovensku objavil koronavírus - vplyv na toto rozhodnutie mal aj znížený dopyt v Číne, ktorý súvisel s pandémiou koronavírusu, no ktorému nejaký čas trvalo, kým sa prejavil. Tvrdenie Petra Pellegriniho preto hodnotíme ako ešte pravdivé. Prvý prípad koronavírusu sa na Slovensku objavil 6. marca 2020. Bratislavský závod skutočne vyrába viaceré luxusné modely Volkswagenu - a to aj pre Čínu. Dopyt po týchto modeloch Číne počas epidémia koronavírusu klesol . Hovorkyňa bratislavského Volskwagenu Lucia Kovarovič Makayová však pre Demagóg.SK uviedla, že „ priamo v čase prepuknutia epidémie v Číne nebola výroba v závodoch Volkswagen Slovakia situáciou dotknutá.” Čína patrí medzi najväčšie exportné trhy automobilky, no dopady nižšieho dopytu sa vo výrobe prejavujú až s odstupom. „ K prvým vplyvom na výrobu v súvislosti s koronavírusom prišlo až v polovici marca, keď epidémia zasiahla európske štáty vrátane Slovenska,” uviedla Kovarovič Makayová. „ Spoločnosť Volkswagen Slovakia prerušila výrobu v utorok 17. marca 2020. O následnom predĺžení dočasnej odstávky do 5. apríla 2020 vrátane bolo rozhodnuté v súvislosti s pretrvávajúcim znížením dopytu na trhoch a koordináciou opätovného nábehu dodávateľských vzťahov spolu s ostatnými koncernovými závodmi, a to s jasným zámerom naďalej prispievať k spomaleniu šírenia epidémie koronavírusu a ochorenia Covid-19,” doplnila. O nedostatku zákazok ako príčine pozastavenia výroby hovoril v rozhovore pre DenníkN aj minister hospodárstva Richard Sulík (SaS).

objavil vyrába viaceré aj klesol prišlo rozhovore


NR SR si procesný postup pri voľbe upravila vlastnou zmenou zákona, ale napriek tej zmene kde sme odtajnili voľbu, sme pristúpili k hlasovaniu o pánu kandidátovi Čentéšovi v tajnej voľbe, ktorá je nespochybniteľná, kde pán Čentéš získal 79 hlasov.

Hospodárske noviny 16. mája 2011 : Podľa oficiálnych výsledkov neuspel v prvom kole ani jeden z kandidátov na post generálneho prokurátora. Ani jeden z trojice Dobroslav Trnka, Eva Mišíková a Ján Hrivnák, ktorý nezískal nadpolovičnú väčšinu hlasov prítomných poslancov. Prvé kolo prebiehalo 03.11.2010. Ani druhé kolo tajnej voľby (7. decembra 2010) generálneho prokurátora sa nevydarilo. Koaličné strany deň predtým na tlačovej besede avizovali, že dnešnú voľbu generálneho prokurátora zablokujú. A skutočne sa tak aj stalo. Ani kandidát koalície, Jozef Čentéš, ani kandidát opozície, Dobroslav Trnka, nezískali dostatočný počet hlasov. Na tajnú voľbu generálneho prokurátora bolo spolu vydaných 150 lístkov. Za Dobroslava Trnku hlasovalo 71 poslancov, Jozef Čentéš nedostal ani jeden hlas. 79 poslancov nevolilo. Koalícia 5. apríla 2011 odhlasovala verejnú voľbu generálneho prokurátora. 20. apríla 2011 Ústavný súd rozhodol, že voľba generálneho prokurátora sa bude opakovať. 15.júna 2011 Ústavný súd predbežným opatrením zablokoval možnosť verejnej voľby. (o možnosti verejnej voľby ÚS rozhodol až v októbri 2011) 3.kolo 17.jún 2011- V tajnej voľbe bol za GP zvolený J.Čentéš, D.Trnka sa vzdal kandidatúry. Za zvolenie J. Čentéša hlasovalo 79 z 80 prítomných poslancov, jeden poslanec sa hlasovania zdržal. Opozičné strany, Smer aj SNS, voľbu odignorovali, keďže Dobroslav Trnka dopoludnia odvolal svoju kandidatúru s tým, že voľbu považuje za protiústavnú.

Hospodárske noviny 16. mája 2011
zablokoval
hlasovalo


Bolo Cyrila a Metoda a nič sa nedialo...

Vláda SR v deň sviatku sv. Cyrila a Metoda neorganizovala žiadnu slávnosť.


Slovensko počas krízy malo najvyšší nárast výdavkov, verejných výdavkov spomedzi všetkých krajín európskej 27-ky ...

Verejné výdavky Slovenska v roku 2009 medziročne vzrástli o 10.5 % a ako v jednej krajine EÚ vzrástli dvojciferným tempom (graf sa po kliknutí zväčší,pozn.).

Verejné výdavky Slovenska


Zadĺženosť v rámci železníc, Cargo 88% to je nákladná doprava, osobná doprava 65%.

Podľa správy SITA úroveň zadĺženosti Carga dosahuje 75%. Úroveň zadĺženosti ZSSK predstavuje 65%.

SITA zadĺženosti


Samotný Kremeľ, samotné Rusko, lebo dnes najviac vyzbrojuje ukrajinskú armádu ruská vláda…

Hoci sa na ukrajinských sociálnych sieťach s nadsázkou šíri, že Rusko je najštedrejším dodávateľom vojenskej techniky, zanechaný ruský arzenál sa odhadom pohybuje v stovkách miliónov. Spojené štáty dotujú Ukrajinu pravidelne v miliardách dolárov.

Výrok hodnotíme ako nepravdivý

ukrajinských nadsázkou dodávateľom stovkách dotujú pravidelne miliardách


Keď zhodnotím, väčšina investícii v našich obciach a mestách, oprávy ciest, chodníkov, modernizácia železníc a mnoho ďalších oblastí, sú financované práve z prostriedkov EÚ.

Zsolt Simon zrejme vychádza z informácie, ktorá bola v posledných mesiacoch viackrát opakovaná, a síce že približne 80% verejných investícií je hradených z Európskych fondov. Medzi nimi napríklad stavba a oprava diaľnic a rýchlostných ciest, ciest I.,II. a III. triedy alebo aj železníc. Okrem toho sa uskutočnila aj rekonštrukcie škôl, nemocníc a zariadení sociálnej starostlivosti.

Hodnotiaca správa


Veľmi jasne som pomenoval, že sú to ľudia (politici hnutia Rebublika, pozn.), pre ktorých je najtemnejším pomaly dňom histórie Slovenska Slovenské národné povstanie, sú to ľudia, ktorí v minulosti popierali holokaust.

Politici hnutia Republika sa v minulosti zviditeľnili viacerými kontroverznými vyjadreniami o holokauste či nejasným postojom voči Slovenskému národnému povstaniu. Milan Mazurek v minulosti napísal status, v ktorom hovoril o „lžiach a rozprávkach o 6 miliónoch a mydlách z židov“, Milan Uhrík zas nevedel odpovedať na priamu otázku moderátora, či odsudzuje vyvezenie slovenských občanov do koncentračných táborov. Predstavitelia hnutia sa opakovane pochvalne vyjadrovali o vojnovom Slovenskom štáte a o jeho prezidentovi Jozefovi Tisovi, ktorý spolupracoval s Adolfom Hitlerom. Na výročie SNP v roku 2015 dal Uhrík na úrade Banskobystrického samosprávneho kraja vyvesiť dve čierne zástavy. Výrok Tomáša Druckera preto hodnotíme ako pravdivý.

Minister Drucker obviňuje svojim výrokom členov hnutia Republika z popierania holokaustu a z znevažovania Slovenského Národného Povstania. Hoci je pravdou, že predstavitelia tohto hnutia tieto obvinenia rázne odmietajú a od podobných výrokov sa dištancujú, je nespochybniteľné že sa v minulosti, počas ich činnosti v strane ĽSNS, spájali s obvinenými a odsúdenými extrémistami. Mnohé výroky lídrov hnutia takisto či už priamo alebo nepriamo odkazujú na ich extrémistické názory. Preto tento výrok hodnotíme ako pravdivý.

Trenčianske gymnázium organizovalo pri príležitosti výročia streľby na Zámockej ulici spomienku na obete tohto útoku. Učiteľka gymnázia oslovila žiakov, aby v deň podujatia prišli do školy v pestrých farbách na znak solidarity s obeťami útoku. Rovnako ich požiadala, aby vytvorili plagáty, ktoré budú súčasťou výstavy na chodbe školy.

Europoslanec strany Republika Milan Mazurek obvinil učiteľku, organizujúcu podujatie, že v škole presadzuje „dúhovú agendu“. Mazurek spolu s ďalšími politikmi Republiky o akcii šírili viaceré dezinformácie. Trenčianske gymnázium nakoniec kvôli tlaku, ktorý na školu vznikol po útokoch predstaviteľov tejto strany, spomienku zrušilo . Ministerstvo školstva sa zároveň dôrazne ohradilo voči obvineniam o šírení akejkoľvek ideológie v školách.

Politici hnutia Republika sa v minulosti zviditeľnili viacerými kontroverznými vyjadreniami o holokauste či nejasným názorom na Slovenské národné povstanie.

V roku 2015, keď Milan Uhrík pôsobil ako riaditeľ úradu BBSK, boli na deň výročia SNP na budove úradu Banskobystrického samosprávneho kraja (BBSK) zavesené dve čierne zástavy. Podľa jeho vtedajšieho vyjadrenia tam boli vlajky zavesené ako „znak úcty k padlým na obidvoch stranách“. Tento akt vtedy odsúdili aj vtedajší predseda vlády Robert Fico a predseda parlamentu Peter Pellegrini.

V súčasnosti na svojej webovej stránke hnutie Republika uvádza , že SNP považujú za „významný okamih našej histórie“ a že si „zasluhuje spomienku a historickú úctu“.

Zároveň však uvádza , že vznik Slovenského štátu v roku 1939 bolo za „najlepšie riešenie v danom historickom období“ a považujú ho za „nepochybný historický míľnik v zápase o svojbytnosť nášho národa“.

Slovenský štát na čele s Jozefom Tisom vznikol po ultimatívnej požiadavke nacistického Nemecka a intervencii Adolfa Hitlera. Mnohé praktiky predstaviteľov vtedajšieho štátu sa nedali na základe všeobecne uznávaných historických faktov stotožniť s právnym a demokratickým štátom.

Bývalý stranícky šéf Mazureka a Uhríka Marián Kotleba dokonca SNP označoval za boľševický puč a o partizánoch hovoril ako o banditoch.

Kontroverzné sú aj vyjadrenia hnutia o holokauste. Milan Mazurek v roku 2015 zverejnil na svojom Facebooku status, v ktorom napísal že „o Tretej Ríši vieme iba lži a rozprávky o 6 miliónov a mydlách z židov“. Mazurek je zároveň právoplatne odsúdený za úmyselné hanobenie národa, rasy, či presvedčenia za jeho výroky o Rómoch v Rádiu Frontinus.

Keď sa Milana Uhríka pýtali na Mazurekov status o židoch predseda Republiky povedal , že nevie, či je zavraždenie 6-miliónov židov rozprávka.

V roku 2016 nevedel zas Uhrík odpovedať na priamu otázku moderátora či odsudzuje vyvezenie slovenských občanov do koncentračných táborov. „Ja to neodsudzujem ani neschvaľujem ja na to nemám proste názor. Prečo čakáte odo mňa, že budem niečo schvaľovať alebo odsudzovať,“ povedal Uhrík v diskusnej relácii O 5 minút 12.

Keď sa ho moderátor pýtal prečo nevie takýto skutok odsúdiť Uhrík povedal : „Pretože nie som historik a neviem aké boli historické okolnosti“.

O prezidenta Slovenského štátu Jozefovi Tisovi sa Uhrík vyjadril , že je „doposiaľ jediný skutočný slovenský prezident“. Takisto ho považuje za jediného prezidenta, „ktorý zastával práva Slovákov“.

Bývalý poslanecký asistent Mazureka Ján Pastuszek bol v roku 2022 samosudcom uznaný vinným zo zločinu rozširovania extrémistického materiálu po tom, čo na portáli Kulturblog predával tričká s podobizňou Jozefa Tisa. V roku 2024 bol Ján Pastuszek Špecializovaným Trestným Súdom zbavený obvinenia , no vzhľadom na odvolanie prokurátora rozhodnutie ešte nie je právoplatné.

Bývalý spolupracovník Uhríka a Mazureka Marián Magát, ktorý kandidoval za ĽSNS v parlamentných voľbách 2016, bol v roku 2017 obžalovaný pre trestný čin popierania holokaustu. Na Facebooku totiž zverejňoval komentáre propagujúce Adolfa Hitlera, nacistov a spochybňoval holokaust ako taký. Špecializovaný trestný súd uložil Magátovi za extrémizmus koncom októbra 2024 trest odňatia slobody na šesť rokov.

Napriek týmto vyjadreniam sa hnutie Republika na svojej stránke vyjadruje , že nikto v hnutí holokaust nepopiera.

organizovalo
šírili
zrušilo
boli
vyjadrenia
odsúdili
uvádza
uvádza
vznikol
označoval
zverejnil
právoplatne odsúdený
povedal
nevedel
povedal
vyjadril
uznaný vinným
zbavený obvinenia
obžalovaný
uložil
vyjadruje


Ukazujú aj preferencie volebne tých z politických strán, že jednoducho tá podpora verejnosti je naďalej vysoká a občania pravdepodobne z väčšej časti aj súhlasia s tým, čo sa deje (novela Trestného zákona, pozn.).

Podpora koaličných strán je podobná ako ich zisk v parlamentných voľbách 2023. Ľudia však podľa prieskumov verejnej mienky nesúhlasia so zrušením špeciálnej prokuratúry a znižovaním trestov za ekonomické trestné činy, ktoré koalícia presadila, výrok preto hodnotíme ako zavádzajúci.

Preferencie koaličných strán sú podobné ako ich zisk v parlamentných voľbách. Agentúra Ipsos v marci 2024 namerala strane Smer-SD preferencie 23,4 %, strane Hlas-SD 17,1 % a strane SNS 4,2 %.

Agentúra Focus namerala vo februári 2024 Smeru-SD 21,1 %, Hlasu-SD 17,2 % a SNS 5,8 %.

Agentúra AKO vo februári vydala prieskum preferencií, podľa ktorého získal Smer-SD 24 %, Hlas-SD 14,5 % a SNS 5,3 %.

Tieto výsledky sú teda blízke percentám hlasov, ktoré koaličné strany získali vo voľbách v septembri 2023: 22,95 % pre Smer-SD, 14,7 % pre Hlas-SD a 5,63 % pre SNS.

Stabilnú podporu koaličných strán však nie je možné interpretovať ako súhlas s krokmi vlády najmä v oblasti zmien Trestného zákona a rušenia špeciálnej prokuratúry. Prieskum Denníku N spolu s agentúrou Ipsos z decembra 2023 ukázal, že len 30 % ľudí súhlasí s rušením špeciálnej prokuratúry, zatiaľčo až 48 % s týmto krokom nesúhlasí. Za privysoké považuje tresty za ekonomické trestné činy len 24 % opýtaných, 54 % s týmto tvrdením nesúhlasí.

namerala namerala vydala voľbách Prieskum


Ja verím na to, že stará Európa nemá dôvod odkazovať tej mladšej, že tak ako to spravil svojho času Jacques Chirac, že premeškali ste príležitosť byť ticho.

Bývalý francúzsky prezident Jacques Chirac skutočne vyriekol výrok, ktorý v relácií TA3 V Politike odznel z úst predsedu strany Sieť Radoslava Procházku. Výrok hodnotíme ako pravdivý.

decembri 2015
CNN


Samosprávne kraje tu vznikli na základe dohody s EÚ ako podmienka pre vstup. Bolo potrebné vytvoriť na úrovni regiónov samosprávu, aká je vo všetkých krajinách EÚ. Naše kraje nepatria medzi najväčšie, ale ani najmenšie spomedzi regiónov, ktorých je v EÚ viac ako 300. Môžem povedať, že sme niekde v strede. Pán poslanec Beblavý bol súčasťou strany, ktorá to vtedy presadzovala a dokonca prijala aj zákon o vzniku samosprávnych krajov.

Výrok pochádza z článku Žilinského Večerníka z apríla 2017 . Každý štát uchádzajúci sa o členstvo v EÚ musí spĺňať takzvané Kodanské kritériá a zároveň kritériá vyplývajúce z Maastrichtskej zmluvy (čl. 49) ( .pdf , s. 39). Ani v jednom z dokumentov sa vytvorenie samosprávnych krajov explicitne neuvádza ako podmienka na vstup do EÚ. Samosprávne kraje Slovenska sú v rámci klasifikácie "Nomenklatúr územných štatistických jednotiek" zaradené do tretej úrovne (NÚTS 3) regiónov. V EÚ je na tejto úrovni oveľa viac ako 300 regiónov, presne ich je 1342. Zároveň žiaden z ôsmych slovenských krajov sa svojou veľkosťou výrazne neodchyľuje od priemeru Európskej únie. Miroslav Beblavý vstúpil do slovenskej politiky v roku 2002. Na Ministerstve práce, sociálnych vecí a rodiny vtedy pôsobil ako štátny tajomník , no k prijatiu zákona č. 302/2001 Z. z. zo 4. júla 2001 o samospráve vyšších územných celkov došlo skôr a preto výrok hodnotíme ako nepravdivý. Ako uvádza článok 49 Maastrichtskej zmluvy ( .pdf ) "o členstvo v Únii môže požiada každý európsky štát, ktorý rešpektuje hodnoty uvedené v článku 2 a zaviaže sa ich podporovať [...] ". Jedná sa o hodnoty " úcty k ľudskej dôstojnosti, slobody, demokracie, rovnosti, právneho štátu a rešpektovania ľudských práv vrátane práv osôb patriacich k menšinám. Tieto hodnoty sú spoločné členským štátom v spoločnosti, v ktorej prevláda pluralizmus, nediskriminácia, tolerancia, spravodlivosť, solidarita a rovnosť medzi ženami a mužmi." Kodanské kritériá , alebo aj Deklarácia Európskej rady v Kodani z júna 1993, opisujú všeobecné politické kritéria vo väčšej podrobnosti. Vo všeobecnosti má kandidátska krajina zachovávať s tabilitu inštitúcií , zabezpečujúcich demokraciu a vládu zákona, rešpektovať ľudské práva a ochraňovať menšiny, zabezpečiť existenciu fungujúcej trhovej ekonomiky a byť schopná vyrovnať sa s konkurenčnými tlakmi a trhovými silami v rámci Únie. NÚTS klasifikácia (Nomenklatúra územných štatistických jednotiek) je hierarchický systém zavedený Štatistickým úradom Európskej komisie v spolupráci s národnými inštitútmi pre štatistiku (v prípade Slovenska Štatistickým úradom SR). Bol vytvorený za účelom: zberu, vývoja a harmonizácie štatistík regiónov EÚ analýzy socioekonomických údajov v regiónoch správneho rámcovania regionálnych politík EÚ Súčasná NÚTS klasifikácia pracuje s troma kategóriami. Do kategórie NÚTS 1 je v súčasnosti zaradených 98 regiónov, NÚTS 2 má 276 regiónov a do NÚTS 3 patrí 1 342 regiónov. Osem samosprávnych krajov Slovenska (Bratislavský, Trnavský, Trenčiansky, Nitriansky, Žilinský, Banskobystrický, Prešovský, Košický) je zaradených do kategórie NÚTS 3. Číslo 300, ktoré Juraj Blanár používa, je oveľa bližšie kategórii NÚTS 2. V tej sú však regióny Slovenska rozdelené na Bratislavský kraj, Západné Slovensko, Stredné Slovensko a Východné Slovensko. Ak chceme porovnať veľkosť slovenských samosprávnych krajov s ostatnými regiónmi v rovnakej klasifikačnej kategórii, jeden z možných prístupov je výpočet počtu obyvateľov na km2 daného regiónu. Priemer obyvateľov členských krajín EÚ na km2 je 117,1. Najväčšiu hustotu obyvateľstva má Bratislavský kraj (306,5 obyvateľa na km2), ďalej Trnavský kraj (134,9), Trenčiansky kraj (131,2), Košický kraj (117,9), Nitriansky kraj (107,8), Žilinský (101,4) Prešovský (91,4) a Banskobystrický kraj (69,2). Zo všetkých regiónov NÚTS 3 má najväčšiu hustotu Paríž s 20 923,6 obyvateľa na km2 a najnižšiu Landsbyggd s 1,2 obyvateľa na km2. <script type="text/javascript">if("undefined"==typeof window.datawrapper)window.datawrapper={};window.datawrapper["jHPZq"]={},window.datawrapper["jHPZq"].embedDeltas={"100":412,"200":334,"300":334,"400":308,"500":308,"600":308,"700":308,"800":308,"900":308,"1000":308},window.datawrapper["jHPZq"].iframe=document.getElementById("datawrapper-chart-jHPZq"),window.datawrapper["jHPZq"].iframe.style.height=window.datawrapper["jHPZq"].embedDeltas[Math.min(1e3,Math.max(100*Math.floor(window.datawrapper["jHPZq"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("jHPZq"==b)window.datawrapper["jHPZq"].iframe.style.height=a.data["datawrapper-height"][b]+"px"});</script> Súčasný nezaradený poslanec NR SR Miroslav Beblavý pôsobil medzi rokmi 2002 - 2006 ako štátny tajomník na Ministerstve práce, sociálnych vecí a rodiny . O hlasy voličov sa po prvýkrát uchádzal v roku 2010, kedy sa za stranu SDKÚ-DS dostal do Národnej rady SR. Zákon 302/2001 Z. z. o samospráve Vyšších územných celkov bol prijatý 4. júla 2001 a v tom čase ešte v politike nepôsobil. Miroslav Beblavý patrí medzi odporcov samosprávnych krajov a spolu s Katarínou Macháčkovou tento rok navrhovali zrušiť Vyššie územné celky . Dátum zverejnenia analýzy: 18.07.2017 Naspäť Nahlásiť chybu

apríla 2017

Kodanské kritériá

.pdf

štátny tajomník

302/2001 Z. z.

.pdf

kritériá

zachovávať s

tabilitu inštitúcií

NÚTS

Súčasná NÚTS

počtu obyvateľov na km2

302/2001 Z. z.

zrušiť Vyššie územné celky


Pán premiér povedal, že toto je nič, to je málo. Tak zaujímavé, že už štvrtý list nášho návrhu preberáte. (pozn. návrh konsolidačných opatrení)

Most-Híd poslal predsedovi vlády naozaj 4 listy. Z toho 3 obsahovali konkrétne návrhy konsolidácie verejných financií a riešenia nezamestnanosti. Z prvého listu uznal most za akceptované, prípadne čiastočne akceptované 2 návrhy špecifikované nižšie. K ostatným sa členovia vlády nevyjadrili. Výrok hodnotíme ako pravdivý, keďže premiér zhodnotil v brífingu návrhy opozície za nedostatočné . Chronológia listov , ktoré zaslal Most-Híd premiérovi R. Ficovi: 6. júna 2012 - prvý list - reakcia na výzvu premiéra. Obsahuje návrhy na konsolidáciu. Premiér ich hodnotí na brífingu . Za najkonštruktívnejšie považuje návrhy Mostu a SDKÚ, aj keď nie postačujúce a za nehodnotný považuje návrh SaS. 20. júna 2012 - druhý list - Most v ňom píše: " Ukazuje sa, že celý proces (opozičných návrhov konsolidácie a ich prijímania - pozn. demagog.sk) skĺzava do roviny politických hier, ktorých nemienime byť súčasťou. (...) Na jednej strane nás teší fakt, že niektoré opatrenia z návrhov Most-Híd boli akceptované, ale na druhej strane Vami navrhované konsolidačné opatrenia nesú naďalej známky nevyváženosti. " V liste neuvádzajú nové návrhy, ale deklarujú, že trvajú na predošlých. V liste farebne označujú tie, ktoré čiastočne alebo úplne implementovala vláda do svojho návrhu. Podľa Mostu vláda využila tieto ich návrhy: " 1. obmedziť maximálnu sumu dávky v nezamestnanosti na úroveň priemernej mzdy, 2. obmedziť výsluhové dôchodky takým spôsobom, aby celkové šetrenie z tohto zdroja bolo na úrovni 10%. Toto opatrenie by sa týkalo len tých poberateľov, ktorí do prijatia tohto opatrenia ešte nesplnili podmienku nároku na tento druh dôchodku." 13. marca 2013 - tretí list - strana v ňom píše: "Rozhodli sme sa okrem toho, že Vám každý mesiac pošleme jeden nápad - bez nároku na úplnosť - ktorý môžete, vzhľadom na vašu momentálnu politickú silu, bez väčších problémov realizovať." V texte zmienený nápad pracuje s dlhodobo nezamestnanými a navrhuje, aby každý dlhodobo nezamestnaný občan odpracoval 50% svojej dávky v hmotnej núdzi v prospech obce. 2. apríla 2013 - štvrtý list - V liste strana navrhuje terénne zisťovanie černej práce a navrhuje sankcie pre zamestnávateľov, ktoré sa jej zúčastňujú. K problematike čiernej práce, ktorou sa zaoberal štvrtý list, sa v Správe o situácii na trhu práce vyjadrila vláda takto: " Pre dosiahnutie želaného efektu kontrol však nie je možné uviesť bližšie informácie o konkrétnych plánovaných aktivitách. V legislatívnej oblasti predloží MPSVR SR v 1. polroku 2013 návrh novely zákona o nelegálnej práci a nelegálnom zamestnávaní, ako aj novely zákona o inšpekcii práce s takými zmenami, ktoré zvýšia efektívnosť odhaľovania NPNZ, posilnia kompetencie kontrolných orgánov a v odôvodnených prípadoch zvýšia sankčné postihy." Potvrdzuje teda, že sa problematikou zaoberá, konkrétne opatrenia však nešpecifikovala. K návrhu na riešenie problematiky dlhodobo nezamestnaných sa nám nepodarilo násť žiadnu reakciu členov vlády. Vláda skôr presadzuje ich zamestnávanie cez sprostredkovateľov, napríklad pracovné agentúry. Dátum zverejnenia analýzy: 29.04.2013 Naspäť Nahlásiť chybu

listov
brífingu
Správe o situácii na trhu práce


Najprv on spomínal, že za 8 rokov je najvyššia nezamestnanosť. Ja som si naschvál nechal vytlačiť a som si pozrel aj Štatistický úrad, že ako sa vyvíjala nezamestnanosť. Pán predseda Fico, v roku 2006, keď ste prevzali vládu, nezamestnanosť bola 13,3%. Necelých 300 tisíc nezamestnaných. V roku 2010, keď sme od vás zdedili štát, tak nezamestnanosť bola 14,4%. A teraz koncom roka 2011 nezamestnanosť 13,4%.

Béla Bugár uvádza údaje Štatistického úradu.

tu.


Existencia KOCR je teda výhodná najmä pre vedenie VÚC. Ide o balík peňazí odkrojený z bežného rozpočtu,  ktorý politické vedenie VÚC môže cez svojich dosadených zástupcov míňať bez ďalšej kontroly zo strany poslancov VÚC. Akonáhle VÚC zaplatí členské do KOCR, je už vďaka systému hlasovania viac-menej na jeho jedinom zástupcovi, ako sa tieto peniaze použijú...

Ku kontrole členských príspevkov dochádza len zo strany Ministerstva dopravy, výstavby a regionálneho rozvoja, poslanci VÚC nemajú nad hospodárením krajskej organizácie právomoc. Hoci je za VÚC jeden zástupca, ktorý teda de facto za VÚC sám rozhoduje, nedá sa tvrdiť, že by vedenie VÚC mohlo financiami voľne disponovať. Do úvahy treba brať aj hlasy zástupcov oblastných organizácii. Výrok na blogu Renáty Kaščákovej hodnotíme ako zavádzajúci.

Valné zhromaždenie KOCR ako najvyšší orgán je podľa § 11a ods.2 zákona tvorené zástupcom vyššieho územného celku a zástupcami oblastných organizácií. Valné zhromaždenie rozhoduje vo všetkých veciach hlasovaním za prítomnosti nadpolovičnej väčšiny jeho členov. Na prijatie uznesenia je podľa § 11a ods. 3 potrebná viac ako polovica hlasov prítomných členov valného zhromaždenia.

Financovanie krajských organizácií závisí od členských príspevkov vyšších územných celkov a oblastných organizácií. Zákon č. 91/2010 Z. z. o podpore cestovného ruchu nestanovuje výšku príspevku od VÚC, iba výšku príspevku oblastnej organizácie. Tá musí predstavovať podľa § 8 ods.5 aspoň 10 % z členských príspevkov získaných oblastnou organizáciou od obcí a podnikateľských subjektov v predchádzajúcom kalendárnom roku. Podrobnosti o výške iných príspevkov aj o hospodárení s peniazmi podľa § 9 ods.5 ďalej upresňujú stanovy krajskej organizácie predložené predsedom VÚC, schválené na ustanovujúcom valnom zhromaždení KOCR. KOCR je podľa § 11 písm. q zákona povinná každoročne predložiť Ministerstvu dopravy, výstavby a regionálneho rozvoja doklad preukazujúci sumu členských príspevkov.

KOCR Trenčín región vznikla zo zástupcov Trenčianskeho samosprávneho kraja a oblastných organizácií cestovného ruchu Regiónu Horná Nitra – Bojnice, Trenčianskych Teplíc, Regiónu Horné Považie. Zakladateľskú zmluvu na ustanovujúcom valnom zhromaždení 4. mája 2015 podpísali predseda Trenčianskeho samosprávneho kraja Ing. Jaroslav Baška, predsedníčka predstavenstva OOCR Región Horná – Nitra Bojnice Helena Dadíková, predseda predstavenstva OOCR Región Horné Považie JUDr. Michal Hamar a predseda predstavenstva OOCR Trenčianske Teplice PhDr. Štefan Škultéty. Dňa 21. Decembra 2015 valné zhromaždenie KOCR Trenčín región odsúhlasilo vstup ďalšieho člena – OOCR Trenčín a okolie (. pdf , s. 2). Počet členov KOCR Trenčín región sa tak zvýšil na päť.

Podľa výročnej správy KORC Trenčín región z roku 2016 bol príspevok Trenčianskeho samosprávneho kraja do rozpočtu krajskej organizácie 359 000 €. Príspevok OOCR Trenčianske Teplice bol 18 048,74 €, príspevok OOCR Trenčín a okolie zas 4 260 €. OOCR Región Horné Považie prispel do rozpočtu sumou 1 000 € a OOCR Región Horná Nitra – Bojnice sumou 793 € (. pdf , s. 29).

blogu

zákona

zákona

KOCR Trenčín región

Zakladateľskú zmluvu

pdf

výročnej správy KORC Trenčín región

pdf


Dlhé roky vo verejnej debate hovorím, že parlament nemá čo nahrádzať pôsobnosť orgánov činných v trestnom konaní a má im nechať voľné ruky pokiaľ nie je zrejmé, že ide o zjavne politický motivované stíhanie.

V článku Imunita– Pľušť a Slota z denníka Sme zo dňa 17.3.1999 (publikovaný aj v knihe Štekajúca karavána, Kalligram 2010, str. 177-180) R. Procházka hovorí: "Ja to už hovorím roky. Parlament má nechať voľné ruky orgánom činným v trestnom konaní (ohľadom imunity, pozn.)." "V otázke trestnej zodpovednosti je vec zložitejšia, sankcie predpokladané Trestným zákonom môžu poslanca v slobodnom výkone mandátu ohroziť. Súčasná úprava však ide nad rámec nevyhnutnej ochrany. Napríklad jeden český poslanec spáchal trestný čin, v plnom rozsahu sa k nemu priznal a vyjadril želanie byť stíhaný ako radový občan. Napriek tomu nemohli príslušné orgány konať bez súhlasu snemovne. Takejto absurdnej situácii sa dá predísť čiastkovou novelou predmetného ustanovenia. Orgány činné v trestnom konaní by mali mať možnosť konať z vlastnej iniciatívy a súhlas NR SR by bol na stíhanie poslanca podozrivého zo spáchania trestného činu potrebný iba za predpokladu, že sám podozrivý by vzniesol námietku, že jeho obvinenie je výsledkom politicky motivovaného komplotu policajného alebo iného orgánu... Parlamentu v žiadnom prípade neprislúcha skúmať vinu a poslanec má napokon garantovanú rovnakú mieru ochrany svojich práv, ako radový občan..." Za upozornenie ďakujeme pánu V. Volckovi.


Vieme o tom, že máme dlh pokiaľ ide o nevykonané operácie, diagnostiku atď...

Rezort zdravotníctva nariadil počas pandémie koronavírusu obmedzenie plánovaných operácií, hospitalizácií a diagnostických výkonov, ktoré umožňujú odklad, aby tým odľahčil preťažených lekárov a nemocnice. Na problémy s poskytovaním zdravotnej starostlivosti pre pacientov s iným ochorením ako COVID-19 upozorňovala Asociácia na ochranu práv pacientov (AOPP). Podľa štatistík zdravotných poisťovní, ktoré AOPP zozbierala a interpretovala , klesolv roku 2020 počet preventívnych prehliadok na polovicu. Počet diagnostických vyšetrení klesol o viac ako pol milióna. Hospitalizácie zaznamenali štvrtinový pokles. V poslednom kvartáli 2020 slovenské nemocnice zároveň vykonali o 43-tisíc operácií menej než v predchádzajúcom roku.

nariadil upozorňovala interpretovala


Slovenská republika rastie a bude rásť jedným z najväčších rastov v Európskej únii...

Slovensko bolo v roku 2014 s ekonomickým rastom 2,4 % piatou najrýchlejšie rastúcou krajinou eurozóny (rovnako ako Slovinsko) a ôsmou najrýchlejšie rastúcou ekonomikou EÚ. Rast má podľa odhadov Európskej komisie pokračovať aj v najbližších dvoch rokoch, preto hodnotíme výrok poslanca Blahu ako pravdivý.

údaje TASR


Lebo treba povedať veľmi úprimne a nakoniec zaznelo to aj v predvolebnej kampani niekoľkokrát, že práve poslanci Národnej rady Slovenskej republiky boli najmenej aktívni, čo sa týkalo pripomienkovania európskej legislatívy v našich výboroch, ktorá potom následne išla do výborov Európskeho parlamentu.

Monika Flašíková-Benová zrejme poukazuje na inštitút tzv. odôvodnených stanovísk (reasoned opinion), ktorý slúži národným parlamentom na "pripomienkovanie" legislatívy EÚ. Nie je však pravda, že by boli poslanci NR SR najmenej aktívny v porovnaní s poslancami národných parlamentov ostatných clenských štátov. Ak aktivitu parlamentov meriame prostredníctvom poctu zaslaných odôvodnených stanovísk, potom NR SR síce patrí k podpriemerne aktívnym parlamentom, avšak nemožno tvrdit, že by bol najmenej aktívny. Výrok preto hodnotíme ako nepravdivý.

Protokoly databázy


A keďže nebola na schôdzi (schôdza na odvolanie ministra spravodlivosti Boreca, pozn.) prítomná ani navrhovateľka za opozíciu a keďže tam chýbalo obrovské množstvo opozičných poslancov, no tak schôdza nebola.

NR SR nebola uznášania schopná a preto návrh na odvolanie ministra spravodlivosti nebol prerokovaný. Je pravdou, že chýbala samotná predkladateľka L. Žitňanská. R. Fico však hyperbolizuje neúčasť opozičných poslancov. V skutočnosti ich chýbalo 7 zo 67, čo nemožno považovať za " obrovské množstvo chýbajúcich poslancov ". Výrok preto hodnotíme ako zavádzanie. Mimoriadna schôdza Národnej rady SR o návrhu opozície na odvolanie ministra spravodlivosti Tomáša Boreca sa konala 19. a 20. novembra 2012. Navrhovateľkou bola poslankyňa SDKÚ-DS Lucia Žitňanská, jej zástupcami Gábor Gál z Mostu-Híd a Pavol Hrušovský z KDH. Parlament nebol 19. novembra 2012 uznášaniaschopný , preto schôdzu predseda parlamentu Pavol Paška odložil na nasledujúci deň, kedy sa situácia zopakovala. Poslankyňa L. Žitňanská nebola prítomná na schôdzi NR SR 20. novembra 2012 na posledom hlasovaní a v predošlých štyroch nehlasovala. Na mimoriadnej schôdzi chýbalo spolu so L. Žitňanskou ďalších 6 poslancov opozície. Inými slovami, chýbalo 7 zo 66 poslancov opozície, čo nemožno považovať za " obrovské množstvo opozičných poslancov ", ako tvrdí R. Fico. Nakoniec 13. decembra došlo k dohode , keď poslanci zaradili správu o stave justície do programu a opozícia stiahla návrh na odvolanie Boreca. Dátum zverejnenia analýzy: 14.01.2013 Naspäť Nahlásiť chybu

schôdza
Navrhovateľkou
uznášaniaschopný
NR SR
dohode


Pri tehotenstve sa nerozhoduje len o práve ženy, ale rovnako o práve nenarodeného dieťaťa. Toto dieťa má už plné dedičské právo z právnej stránky, ale zaujímavé, nemá právo sa narodiť.

Demagog.SK nehodnotí politické vyhlásenia či hodnotové súdy, v rámci tohto výroku teda overujeme len to, či má nenarodené dieťa dedičské právo. Tvrdenie, že i nenarodené dieťa má právo na podiel z pozostalosti je pravdivé. Túto legislatívnu oblasť upravujú členské štáty individuálne, v prípade Slovenska a Česka hovorí o tomto práve ustanovenie občianskeho zákonníka. V prípade ČR je toto právo ustanovené v prvej časti, hlava II, §7, odsek 1 občianskeho zákonníka , kde výslovne stanovuje: "Způsobilost fyzické osoby mít práva a povinnosti vzniká narozením. Tuto způsobilost má i počaté dítě, narodí-li se živé." Pre prípad právnej úpravy SR sa jedná o identicky umiestnené ustanovenie - občiansky zákonník , prvá časť, hlava II, §7, odsek 1: "Spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé." "Dedičom sa môže stať len osoba, ktorá sa okamihu smrti poručiteľa dožila. Výnimku predstavuje ust. § 7 ods. 1 OZ, ktoré pripúšťa dedičskú spôsobilosť (možnosť dediť) zatiaľ u nenarodeného dieťaťa (tzv. nascitura). U nascitura sa zo zákona konštruuje spôsobilosť mať práva a povinnosti, ak sa narodí živé. Predpokladom dedenia nascitura teda je, že k počatiu došlo ešte pred poručiteľovou smrťou, počaté dieťa sa narodí živé a že pochádza od zomretého poručiteľa, resp. je jeho vnukom." (ZDROJ: L. Pohančeníková , str. 7) Dátum zverejnenia analýzy: 29.01.2014 Naspäť Nahlásiť chybu

občianskeho zákonníka
občiansky zákonník
L. Pohančeníková


Doteraz dôchodcovia brali ten vianočný príspevok v rozmedzí od 30 eur do 66,39.

V skutočnosti bolo v roku 2012 rozmedzie , v ktorom brali dôchodcovia, ktorí mali na vianočný príspevok nárok od 39,34 eur do 66,39 eur. Richter uvádza nesprávnu spodnú hranicu.

rozmedzie


Do dnešného dňa bežní občania prispeli Dobrému anjelovi sumou viac ako 21,5 milióna eur. Všetky vyzbierané peniaze idú na finančnú pomoc rodinám s nezaopatrenými deťmi, kde je niekto chorý na rakovinu alebo má inú vážnu chorobu a rodina je vo finančnej tiesni.

Informácie, ktoré uviedol denník Pravda súhlasia s informáciami, ktoré uvádza nadácia Dobrý Anjel. Výrok hodnotíme za pravdivý. Na webovej stránke nadácie Dobrý Anjel je uvedené, že od začiatku jej činnosti (t. j. od 18. septembra 2006) dodnes prispeli darcovia sumou 21 515 503,55 €. Ako sa ďalej uvádza , získané finančné prostriedky od darcov sú určené "rodinám s nezaopatrenými deťmi, kde je niekto chorý na rakovinu alebo dieťa trpí na inú zákernú chorobu, ako narp. detskú mozgovú obrnu, cystickú fibrózu, chronické zlyhanie obličiek, svalovú dystrofiu typu Duchenne alebo Downov syndróm a kde táto choroba dostala rodinu do finančnej tiesne" .

stránke uvádza deklaruje


To isté v Nemecku, nemecká koalícia nemala hlasy na trvalý euroval. Nič sa nestalo, išlo sa ďalej.

Richard Sulík má pravdu v tom, že nemecká koalícia nemala dostatok hlasov na schválenie trvalého eurovalu (ESM - European Stability Mechanism). Návrh bol napriek tomu prijatý aj vďaka podpore opozície.

Pri hlasovaní o trvalom eurovale 29.6.2012 v Bundestagu bol trvalý euroval schválený dostatočnou väčšinou 493:106 hlasov. Koaličná vláda Angely Merkelovej pozostávala z 2 politických strán a to CDU/CSU a FDP a dokopy mala v Bundestagu 332 hlasov.

(výrok bol opravený z nepravdivého na pravdivý 8.2.2013).

29.6.2012
trvalý euroval
Koaličná vláda


Prídavky za 8 rokov sa zvýšili o niečo viac ako 2 EUR.

Podľa Ústredia práce, sociálnych vecí a rodiny bol prídavok na dieťa v roku 2012 vo výške 22,54 eur. O 8 rokov neskôr, v roku 2020, je prídavok na dieťa 24,95 eur. Príspevok sa teda zvýšil o 2,41 eura. Tvrdenie Andreja Kisku preto hodnotíme ako pravdivé.

Podľa prídavok


Stojím si za tým, že na ceny potravín majú obrovský vplyv aj opatrenia tejto vlády. Musím upozorniť, že nie ja, nie Smer, nie opozícia, ale Inštitút finančnej politiky, keď analyzoval plánované daňové a ďalšie opatrenia, ktoré vláda prijímala v súvislosti so štátnym rozpočtom, tak tie, ktoré prijímala vláda pred prijímaním štátneho rozpočtu, tak Inštitút finančnej politiky už vtedy upozornil, aké budú mať všetky tieto opatrenia dopady. Spomalenie hospodárskeho rastu, rast nezamestnanosti, rast cien. Tzn., že ak hovorím o tom, že k rastu cien významne prispeli opatrenia tejto vlády, tak to platí a nie je to len...Prosím vás, nechajte ma dohovoriť. Ja som trpezlivo počkal aby ste dohovorili. Tak mi dovoľte aby som dohovoril. Takže opakujem, Inštitút finančnej politiky upozornil, že vládne opatrenia budú mať negatívny dopad na rast cien. To sa presne teraz potvrdzuje.

V analýze "Vplyv záchranného fiškálneho balíčka na domácnosti" (.pdf) Inštitút finančnej politiky uvádza: MF SR predpokladá nárast platov na úrovni 3,7% v prostredí 3,7% inflácie. Inými slovami, cenové nárasty (aj mimo záchranného balíčka, ako sú napr. energie a potraviny) by mali byť pokryté nárastom platov . Celkový vplyv záchranného balíčka na infláciu odhadujeme na úrovni 1 p.b. Výraznejší vplyv na infláciu bude mať tak nárast regulovaných cien (1,3 p.b.) a rast cien potravín (0,9 p.b.), ktoré sú spôsobené rastom svetových cien komodít. Jeden percentuálny bod z 3,7 môžme považovať za negatívny dopad opatrení na rast cien. Problémom ale je, že IFP hovorí o celkovej inflácii, nie len o raste cien potravín- Ondruš tak v jednom argumente pripísal IFP dve veci, ktoré ale analýza netvrdí. Vplyv na ceny potravín IFP skúma špecificky pre štvorčlennú rodinu, kde analýza hovorí, že potraviny a nealkoholické nápoje tvoria síce podiel výdavkov takejto rodiny vo výške 21,4%, pre vládne opatrenia sa ale majú zvýšiť len o 0,7%. To sa už za "obrovský vplyv! označiť nedá.

analýze


... ja som  namietal to, že osobne dohliadal nad skartovaním  predseda  parlamentu (a nie skartovanie samotné, pozn.).

Co sa týka skartovania hlasovacích lístkov, Fico poznamenáva : "Hlasovacie lístky, ktoré by mohli slúžit ako dôkaz týchto tvrdení, však už boli v zmysle volebného poriadku skartované. 'Preco pán Sulík osobne dohliadal na skartovanie? Preco mu na tom tak záležalo?' pýtal sa Fico."

poznamenáva


...dnes dostáva Slovenský rozhlas a televízia niekoľko miliónov eur viac...

Ako uvádzame aj vyššie - v roku 2006 Slovenský rozhlas vybral na koncesionárskych poplatkoch 21, 66 mil eur, pre rok 2009 sa v rozpočte SRo predpokladá výber 23,96 mil. STV na rok 2006 predpokladala výber koncesií vo výške 47, 33 mil eur, na rok 2009 sa počítalo s výberom 56, 59 mil eur. V prípade oboch inštitúcií tak platí, že dostávajú „o niekoľko“ miliónov eur viac.

v roku 2006
v rozpočte SRo
na rok 2006 predpokladala
na rok 2009 sa počítalo


...prebehne aj druhá kontrola, tento krát už s Útvarom hlavného kontrolóra. Lebo to sa stalo prvýkrát, že vlastne kontrolná skupina bola vytvorená iným spôsobom, nie ako z Útvaru hlavného kontrolóra.

Rudolf Bauer hovorí správne, že až druhá kontrolná skupina je vedená útvarom hlavného kontrolóra. Pravdou však je, že aj v prvej kontrolnej skupine bol útvar hlavného kontrolóra zastúpený, pričom vyjadrenie Rudolfa Bauera vytvára dojem, že tomu tak nebolo. Na základe toho hodnotíme výrok ako zavádzajúci. Podľa správy SITA kontrolná skupina začala svoje fungovanie 4. novembra 2013 a v tejto skupine hlavný kontrolór zastúpený je, rovnako je táto skupina pod vedením Terézie Kušnírovej z útvaru hlavného kontrolóra KSK. Jedná sa pritom o druhú kontrolnú skupinu venujúcemu sa tomuto prípadu. Pred touto kontrolnou skupinou situáciu na mieste kontrolovala skupina zložená predsedom KSK a skladajúcej sa zo " zamestnancov Košického samosprávneho kraja z vecne príslušných odborov Úradu Košického samosprávneho kraja a Útvaru hlavného kontrolóra ." Ing. Ľubomír Hudák, ktorý bol členom tejto kontrolnej skupiny, je pracovníkom útvaru hlavného kontrolóra KSK. Pravdou je, že prvá kontrolná skupina bola vytvorená predsedom KSK a bola vedená JUDr. Petrom Nemcom z právneho odboru KSK a až druhá kontrolná skupina je pod vedeným útvaru hlavného kontrolóra. Avšak, vyjadrenie Rudolfa Bauera vytvára dojem, že útvar hlavného kontrolóra nemal byť zastúpený v prvej kontrolnej skupine, čo nie je pravda. Výrok preto hodnotíme ako zavádzajúci. Dátum zverejnenia analýzy: 13.11.2013 Naspäť Nahlásiť chybu

kontrolná skupina
druhú
zložená
útvaru


... dnes už učiteľ priemernú mzdu má vyše 1100 eur a naozaj patria k tej skupine verejnej správy, ktorá mala najviac zvyšované platy za uplynulé roky.

Pre potreby overenia tohto výroku sme porovnávali zvyšovanie platov pedagogických zamestnancov regionálneho školstva (ZŠ a SŠ) so zvyšovaním platov zamestnancov verejnej správy od roku 2016. Priemerná mzda pedagogických zamestnancov regionálneho školstva skutočne 2017 presiahla 1000 eur. Takisto je správne tvrdenie, že učitelia patria k skupine, ktorá mala najviac zvyšované platy za posledné roky (od apríla 2016). Výrok hodnotíme ako pravdivý. K navyšovaniu platov pedagogických zamestnancov došlo v septembri 2016 a v septembri 2017 (predtým sa uskutočnilo aj navyšovanie v januári 2016, ktoré však nezapočítavame, keďže to bolo počas druhej vlády Roberta Fica a nie koaličnej vlády SMER-SD, SNS a MOST-HÍD). Sľúbené navyšovanie v januári 2018 sa neuskutočnilo, ministerka Lubyová prisľúbila ďalšie na september 2018. Uskutočnené navyšovania predstavovali 12,36 %. Platy zamestnancov verejnej správy sa navyšovali v roku 2017 o 4 % tarifného a 2% funkčného platu, od januára 2018 o 4 % tarifného platu, pričom druhá zložka by sa mala navýšiť od septembra 2018. V porovnaní s rokom 2016 ide o zvýšenie o 8,16 %. Dátum zverejnenia analýzy: 09.04.2018 Naspäť Nahlásiť chybu

Priemerná mzda
septembri 2016
septembri 2017
januári 2018
prisľúbila
navyšovania
2017
2018


Bolo rozhodnuté bývalou vládou, to je pravda, o prijatí troch väzňov z Guantanama.

SME 30.apríl 2011 : "Slovenský minister vnútra Daniel Lipšic nechce ani po nových zverejnených amerických depešiach prezradiť, kde sa u nás nachádzajú traja bývalí väzni z Guantánama. Slovensko ich po dohode s Washingtonom prijalo minulý rok v januári a neskôr premiestnilo do Integračného strediska vo Zvolene."

SME 30.apríl 2011


...(Matovič, pozn.) podáva sa trestné oznámenie ja konám.

Matovič trestné oznámenie podávať nechcel, v sobotu pred vysielaním relácie oznámila SaS, že ho podá.

Matovič